title: Hyvää Suomesta -merkki

text:
Hyvää Suomesta -merkki julkistettiin joulukuussa 1993. Taustalla oli halu vahvistaa suomalaisen ruuan mielikuvaa tilanteessa, jossa markkinat olivat EU-jäsenyyden myötä avautumassa kansainväliselle kilpailulle. Hyvää Suomesta -merkin haluttiin luotettavasti ja selkeästi kertovan elintarvikkeiden suomalaisesta alkuperästä.
Merkin on suunnitellut professori Kyösti Varis. Alkuperän esille tuomiseksi merkkiin sisällytettiin sekä Suomen lippu että kansallislintu laulujoutsen. Sen nähtiin kuvastavan niitä arvoja, mitä merkinkin haluttiin viestittävän: puhtautta, ympäristön huomioimista ja suomalaisuutta. Hyvää Suomesta -merkkiä ryhdyttiin kutsumaan joutsenlipuksi.


title: Hyvää Suomesta -merkki

text: Ensimmäiseksi Hyvää Suomesta -merkki ilmestyi Atrian makkaraan ja levisi nopeasti leipiin sekä maito- ja lihatuotteisiin. Nykyisin merkki on käytössä yli 240 elintarvikevalmistajalla noin 8 000 tuotteessa (2013). Tuotteita on nykyään eri tuoteryhmissä.


title: Hyvää Suomesta -merkki

text: Merkin käyttökriteereitä on tiukennettu kaksi kertaa 20-vuotisen taipaleen aikana. Aluksi käyttöoikeuteen riitti tietty osuus tuotteen tuotannon arvosta. Kuitenkin pian haluttiin täsmentää, että työn lisäksi raaka-aineet tulee olla omasta maasta niin suurelta osin, kun se käytännössä on mahdollista. Kansainvälisten lihaskandaalien myötä raaka-ainevaatimus tiukennettiin lihan, maidon, kanamunien ja kalan osalta 100 % kotimaisuudeksi.


title: Hyvää Suomesta -merkki

text: Vuonna 2012 merkin yhteyteen liitettiin uusi viestinnällinen konsepti ”Ruokaa omasta maasta”, joka esiintyy tekstinä lipussa alkuperäisen Hyvää Suomesta -merkin ympärillä. Uudistuksen taustalla oli tarve nostaa merkin näkyvyyttä ja tuoda yrityksille tuoreempi tapa suomalaisen ruuan merkitsemiseksi - muuttamatta itse merkkiä. Ruokaa omasta maasta -tunnus tuli Hyvää Suomesta -merkin rinnalle, joten pakkauksissa näkyy molempia merkkejä. Sisältö on kuitenkin sama: merkki kertoo tuotteen kotimaisuudesta. Uuden tunnuksen yhteydessä myös selkeytettiin Hyvää Suomesta -merkin viestintää ja jätettiin nimi "joutsenlippu" pois. Merkkiä kutsutaan nimellä Hyvää Suomesta -merkki, joka kuvaa "joutsenlippu" nimitystä paremmin merkin sisältöä.


title: Kalervo Palsa ja kuriton käsi

text: Kalervo Palsa ja kuriton käsi (työnimiä "Palsa" ja "Koko puu kuvia täynnä") on Pekka Lehdon ohjaama fiktiivinen elokuva taiteilija Kalervo Palsasta.


title: Kalervo Palsa ja kuriton käsi

text: Elokuva kuvattiin vuonna 2005 ja sen suunniteltu ensi-ilta oli syksyllä 2006, mutta Lehto ei saanut elokuvalle sopivaa levityssopimusta. Se esitettiin ensimmäisen kerran vasta vuoden 2013 Sodankylän elokuvajuhlilla ja syyskuussa 2013 Rakkautta ja Anarkiaa -festivaalilla.


title: Kalervo Palsa ja kuriton käsi

text: Elokuvateatterilevitykseen elokuvan oli määrä tulla marraskuussa 2013, mutta teatteriensi-iltaa siirrettiin helmikuuhun 2014 muiden kotimaisten taide-elokuvien runsaan tarjonnan vuoksi. Tammikuun 2014 lopulla ensi-iltaa lykättiin jälleen tarkoituksena julkaista elokuva yhtä aikaa sekä elokuvateattereissa että digitaalisessa muodossa syksyllä 2014. Elokuvan ensi-ilta oli lopulta 12. syyskuuta 2014 levitysnimellä "Palsa". Elokuva keräsi ensi-iltaviikonloppunaan hieman yli 400 katsojaa.


title: Kalervo Palsa ja kuriton käsi

text: Lehto on suunnitellut elokuvan laajentamista trilogiaksi, jonka myöhemmissä osissa käsiteltäisiin kirjailija Timo K. Mukkaa ja kuvataiteilijaa Reidar Särestöniemeä.


title: Hydroksinaftolisininen

text: Hydroksinaftolisininen (CHNOSNa) on atsoväriaine, jota käytetään analyyttisessä kemiassa muun muassa kompleksometrisenä indikaattorina kompleksometrisissä titrauksissa.


title: Hydroksinaftolisininen

text: Hydroksinaftolisinistä käytetään erityisesti maa-alkalimetallipitoisuuksien määrittämiseen. Se toimii indikaattorina erityisesti veden kovuuden eli veden sisältämän kalsium- ja magnesiumpitoisuuden määrityksessä. Hydroksinaftolisininen muodostaa metalli-ionien kanssa emäksisissä olosuhteissa punaisen kompleksin. Titratessa EDTA:lla hydroksinaftolisininen vapautuu ja liuoksen väri muuttuu siniseksi. Hydroksinaftolisinistä voidaan käyttää myös maa-alkalimetallien ja lantanoidien pitoisuuden määrittämiseen spektrofotometrisesti.


title: Ajojahti

text: Ajojahti voi tarkoittaa:


title: Olavio López Duque

text: Olavio López Duque (6. helmikuuta 1932 Manizales – 11. kesäkuuta 2013) oli kolumbialainen roomalaiskatolinen piispa. Hän liittyi augustinolaisiin rekollekteihin 28. syyskuuta 1947 ja sai pappisvihkimyksensä 30. lokakuuta 1955. López Duque nimitettiin 30. toukokuuta 1977 Casanaren apostoliseksi vikaariksi sekä Strongolin titulaaripiispaksi, ja piispaksi vihkiminen seurasi 7. elokuuta. Pääkonsekraattorina toimi Eduardo Martínez Somalo, jota avustivat Rubén Buitrago Trujillo ja Arturo Salazar Mejia.


title: Olavio López Duque

text: López Duque erosi tehtävistään apostolisena vikaarina 29. lokakuuta 1999.


title: Edward Aloysius Fitzgerald

text: Edward Aloysius Fitzgerald (13. helmikuuta 1893 Cresco, Iowa – 31. maaliskuuta 1972) oli yhdysvaltalainen roomalaiskatolinen piispa. Hänet vihittiin papiksi Dubuquen arkkihiippakuntaan 25. heinäkuuta 1916 ja nimitettiin Dubuquen vihkipiispaksi sekä Cantanuksen titulaaripiispaksi 3. elokuuta 1946. Piispaksi vihkiminen seurasi 12. syyskuuta. Pääkonsekraattorina toimi Henry Patrick Rohlman, jota avustivat Louis Benedict Kucera ja Leo Binz.


title: Edward Aloysius Fitzgerald

text: Fitzgerald sai 20. lokakuuta 1949 nimityksen Winonan piispaksi Minnesotaan. Hän jäi eläkkeelle 8. tammikuuta 1969, jolloin hänet nimitettiin vielä Zertan titulaaripiispaksi. Hän erosi myös titulaarihiippakunnan johdosta 31. joulukuuta 1970. Hän osallistui Vatikaanin toiseen kirkolliskokoukseen.


title: John Linus Paschang

text: John Linus Paschang (5. lokakuuta 1895 Hemingford – 21. maaliskuuta 1999) oli Nebraskan osavaltiossa toiminut yhdysvaltalainen roomalaiskatolinen piispa. Hänet vihittiin papiksi Omahan hiippakuntaan 12. kesäkuuta 1921 ja nimitettiin Grand Islandin hiippakunnan johtoon 28. heinäkuuta 1951. Piispaksi vihkiminen seurasi 9. lokakuuta. Pääkonsekraattorina toimi Gerald Thomas Bergan, jota avustivat Louis Benedict Kucera ja Edward Joseph Hunkeler. Paschang asetettiin virkaansa 11. lokakuuta.


title: John Linus Paschang

text: Paschang osallistui Vatikaanin toiseen kirkolliskokoukseen. Hän jäi eläkkeelle 25. heinäkuuta 1972.


title: Misael Vacca Ramírez

text: Misael Vacca Ramírez (s. 5. marraskuuta 1955 Somondoco) on kolumbialainen roomalaiskatolinen piispa. Hänet vihittiin papiksi Tunjan arkkihiippakuntaan 3. joulukuuta 1983 ja nimitettiin Yopalin hiippakunnan johtoon 22. kesäkuuta 2001. Piispaksi vihkiminen seurasi 8. elokuuta. Pääkonsekraattorina toimi Beniamino Stella, jota avustivat Luis Augusto Castro Quiroga ja José Vicente Huertas Vargas.


title: José Vicente Huertas Vargas

text: José Vicente Huertas Vargas (s. 12. huhtikuuta 1940 Ramiriqui) on kolumbialainen roomalaiskatolinen piispa. Hänet vihittiin papiksi 11. helmikuuta 1967 ja nimitettiin Garagoan hiippakunnan johtoon 23. kesäkuuta 2000. Piispaksi vihkiminen seurasi 4. elokuuta. Pääkonsekraattorina toimi Beniamino Stella, jota avustivat Luis Augusto Castro Quiroga ja Alvaro Raúl Jarro Tobos.


title: Mario Eusebio Mestril Vega

text: Mario Eusebio Mestril Vega (s. 5. maaliskuuta 1940 Nuevitas) on kuubalainen roomalaiskatolinen piispa. Hänet vihittiin papiksi Camagüeyn hiippakuntaan 4. elokuuta 1964 ja nimitettiin Camagüeyn vihkipiispaksi sekä Cediaen titulaaripiispaksi 16. marraskuuta 1991. Piispaksi vihkiminen seurasi 9. helmikuuta 1992. Pääkonsekraattorina toimi Adolfo Rodríguez Herrera, jota avustivat Faustino Sainz Muñoz ja Pedro Claro Meurice Estiu.


title: Mario Eusebio Mestril Vega

text: Mestril Vega sai 2. helmikuuta 1996 nimityksen Ciego de Avilan piispaksi.


title: Juan García Rodríguez

text: Juan García Rodríguez (s. 11. heinäkuuta 1948 Camagüey) on kuubalainen roomalaiskatolinen arkkipiispa. Hänet vihittiin papiksi Camagüeyn hiippakuntaan 25. tammikuuta 1972 ja nimitettiin sen vihkipiispaksi sekä Gummi in Proconsularin titulaaripiispaksi 15. maaliskuuta 1997. Piispaksi vihkiminen seurasi 7. kesäkuuta. Pääkonsekraattorina toimi Adolfo Rodríguez Herrera, jota avustivat Mario Eusebio Mestril Vega ja Emilio Aranguren Echeverria.


title: Juan García Rodríguez

text: García Rodríguez sai 10. kesäkuuta 2002 nimityksen Camagüeyn arkkipiispaksi.


title: Henry Patrick Rohlman

text: Henry Patrick Rohlman (17. maaliskuuta 1876 Appelhausen – 13. syyskuuta 1957) oli saksalaissyntyinen yhdysvaltalainen roomalaiskatolinen arkkipiispa. Hänet vihittiin papiksi 21. joulukuuta 1901 ja nimitettiin Davenportin hiippakunnan johtajaksi Iowaan 20. toukokuuta 1927. Piispaksi vihkiminen seurasi 25. heinäkuuta. Pääkonsekraattorina toimi James John Keane, jota avustivat Edmond Heelan ja Thomas William Drumm.


title: Henry Patrick Rohlman

text: Rohlman sai 15. kesäkuuta 1944 nimityksen Dubuquen koadjuuttoriarkkipiispaksi ja Macran titulaariarkkipiispaksi. Hänestä tuli 11. marraskuuta 1946 Dubuquen arkkipiispa, jona hän toimi, kunnes jäi eläkkeelle 2. joulukuuta 1954. Eläkkeellejäämispäivänään Rohlman sai vielä nimityksen Cotradan titulaariarkkipiispaksi.


title: Finngulf LNG

text: Finngulf LNG oli suomalaisen kaasuyhtiö Gasumin hanke, jossa suunniteltiin suuren nesteytetyn maakaasun eli LNG:n tuontiterminaalin rakentamista Etelä-Suomeen, kunnes Gasum perui hankeen vuonna 2015.


title: Finngulf LNG

text: Terminaalissa LNG höyrystetään kaasuksi ja syötetään Suomen maakaasuverkostoon. Lisäksi LNG:tä voidaan toimittaa terminaalista nestemäisessä muodossa proomuilla tai säiliöautoilla uusiin käyttökohteisiin, kuten laivojen polttoaineeksi tai teollisuuden käyttöön. Terminaalin yhteyteen tulisi myös LNG:n varastosäiliö.


title: Finngulf LNG

text: Terminaalihankkeen YVA-arviointiselostus valmistui toukokuussa 2013. Uudenmaan ELY-keskus totesi lausunnossaan syyskuussa 2013, että arviointimenettely on riittävä ja täyttää sille asetetut sisältövaatimukset.


title: Finngulf LNG

text: Terminaali tulisi Inkoon Joddböleen tai Porvoon Tolkkisiin. Terminaalin sijoituspaikka ja kokoluokka riippuvat kaasuyhteydestä Baltiaan ja mahdollisesti myönnettävästä EU-tuesta. Gasumin tavoitteena on investointipäätöksen tekeminen terminaalin rakentamisesta vuonna 2014.


title: Finngulf LNG

text: Gasum perui hankeen lokakuussa 2015.


title: Markku Jutila

text: Markku Jutila (s. 9. helmikuuta 1966) on tamperelainen jääkiekkoilija, joka pelasi puolustajana Tampereen Tapparassa SM-liigaa kausilla 1986–1988 yhteensä 21 ottelua. Hänen veljensä Timo Jutila on tunnettu maajoukkuejääkiekkoilija.


title: Thor: The Dark World

text: Thor: The Dark World on vuonna 2013 ensi-iltansa saanut yhdysvaltalainen supersankarielokuva, joka perustuu Marvel Comicsin Thor-sarjakuvahahmoon. Se on jatkoa vuoden 2011 elokuvalle "Thorille" sekä Marvel Cinematic Universen kahdeksas elokuva. Elokuvan ohjasi Alan Taylor ja käsikirjoittivat Christopher Yost, Christopher Markus ja Stephen McFeely. Pääosissa ovat Chris Hemsworth, Natalie Portman, Tom Hiddleston, Anthony Hopkins, Stellan Skarsgård, Idris Elba, Christopher Eccleston, Adewale Akinnuoye-Agbaje, Kat Dennings, Ray Stevenson, Zachary Levi, Tadanobu Asano, Jaimie Alexander, ja Rene Russo. Elokuvassa Thor joutuu liittoutumaan Lokin kanssa pelastaakseen yhdeksän maailmaa Malekithin johtamilta pimeähaltioilta, jotka aikovat syöstä maailmankaikkeuden pimeyteen.


title: Thor: The Dark World

text: "Thor: The Dark World" kehitys alkoi huhtikuussa 2011, kun tuottaja Kevin Feige julkisti suunnitelman tehdä jatko-osan, jonka tapahtumat seuraisivat "The Avengersin" tapahtumia. Heinäkuussa 2011, "Thorin" ohjaaja Kenneth Branagh vetäytyi projektista. Brian Kirk ja Patty Jenkins olivat harkittuina ohjaajaksi ennen Taylorin palkkaamista tammikuussa 2012. Eccleston, Dennings, ja Akinnuoye-Agbaje palkattiin sivurooleihin elokuussa 2012. Kuvaukset alkoivat syyskuussa 2012 Surreyssa, Englannissa, ja jatkuivat Islannissa ja Lontoossa, kunnes päättyivät joulukuussa 2012.


title: Thor: The Dark World

text: "Thor: The Dark World" sai ensiesityksensä Odeon Leicester Squarella Lontoossa 22. lokakuuta 2013. Se ilmestyi kansainvälisesti 30. lokakuuta 2013 ja Yhdysvalloissa 8. marraskuuta 2013. Elokuva sai sekalaisen vastaanoton, mutta oli kaupallinen menestys ja tuotti maailmanlaajuisesti 644 miljoonaa dollaria. Kolmas elokuva, "", sai ensi-iltansa 3. marraskuuta 2017.


title: Thor: The Dark World

text: Viisituhatta vuotta sitten Bor, Odinin isä, kohtasi taistelussa pimeähaltia Malekithin, joka yritti tuhota maailmankaikkeuden aseella nimeltä Aether. Kukistettuaan Malekithin joukot näiden kotimaailmassa Svartalfheimissa Bor asettaa Aetherin vartioitavaksi kivisarakkeelle. Mutta Borin tietämättä Malekith ja hänen luutnanttinsa Algrim sekä kourallinen pimeähaltioita pakenevat ja vaipuvat uneen.


title: Thor: The Dark World

text: Nykypäivän Asgardissa Loki on vangittuna sotarikoksistaan Maassa. Samaan aikaan Thor pysäyttää ystäviensä, Fandralin, Volstaggin ja Sifin, kanssa rosvot Vanaheimissa, Hogunin kotimaailmassa. Taistelun päätyttyä yhdeksän maailmaa on palautettu rauhaan ja kaksi vuotta sitten tuhottu Bifröst jälleenrakennettu. Asgardilaiset huomaavat, että pian koittaa "konvergenssi", jossa yhdeksän maailmaa asettuvat linjaan keskenään ja avaavat satunnaisiin paikkoihin kaikki maailmat toisiinsa yhdistäviä portaaleja.


title: Thor: The Dark World

text: Lontoossa astrofyysikko Jane Foster ja hänen assistenttinsa Darcy Lewis matkaavat hylättyyn tehtaaseen, jonne on auennut yksi portaali. Jane joutuu erilleen muista ja altistuu toisessa maailmassa Aetherille. Heimdall varoittaa Thoria tästä ja Thor lähtee Maahan. Hän löytää Janen ja tuo tämän mukanaan Asgardiin. Odin on aluksi raivoissaan ihmisen tuomisesta Asgardiin, mutta tunnistaa sitten Aetherin. Hän sanoo, ettei se uhkaa vain Janen henkeä, vaan tekee jälleen mahdolliseksi erään tuhoisan ennustuksen.


title: Thor: The Dark World

text: Aetherin aktivoitumisen myötä herännyt Malekith muuttaa Algrimin Kurseksi ja hyökkää Asgardiin. He aistivat Aetherin kiinnittyneen Janeen, mutta Thorin äidin, Friggan, uhratessa itsensä Janen suojelemiseksi Malekith ja Algrim joutuvat pakenemaan ilman tätä. Odin kieltää Thoria lähtemästä pois Asgardista, mutta Thor vapauttaa vastahakoisesti Lokin, joka tietää salaisesta portaalista Svartalfheimiin, missä he voivat kohdata Malekithin vaarantamatta Asgardia. Vastineeksi Thor lupaa Lokille mahdollisuuden kostoon heidän äitinsä tappamisesta. Volstagg ja Sif pitävät sotilaat kiireisinä ja Fandral auttaa paossa, minkä jälkeen Thor, Loki ja Jane suuntaavat Svartalfheimiin.


title: Thor: The Dark World

text: Loki huijaa Malekithin poistamaan Aetherin Janesta, mutta Thorin yritys estää Malekithia itse yhdistymästä sen kanssa epäonnistuu. Malekith lähtee aluksellaan pois ja Loki haavoittuu kuolettavasti taistelussa Algrimia vastaan. Thor lupaa kertoa tämän uhrauksesta isälle. Tämän jälkeen Thor ja Jane löytävät toisen portaalin, jonka kautta he saapuvat Lontooseen ja löytävät Darcyn sekä Janen mentorin, tohtori Erik Selvigin, joka oli ollut mielisairaalassa psyykkisten traumojen vuoksi, joita oli saanut Lokin hyökkäyksestä Maahan. He huomaavat Malekithin aikovan tuhota maailmankaikkeuden ja palauttaa pimeähaltiat sen hallitsijoiksi vapauttamalla Aetherin voiman Greenwichissä, jossa konvergenssin keskus oli. Thor taistelee Malekithia vastaan useiden portaalien läpi käytävässä taistelussa, kunnes yksi portaali eristää heidät eri maailmoihin. Thor palaa ajoissa pelastamaan ystävänsä ja tieteellisillä koneillaan he lähettävät Malekithin Svartalfheimiin, jossa tämä murskaantuu oman aluksensa alle.


title: Thor: The Dark World

text: Thor palaa Asgardiin ja kertoo Odinille, ettei voi vieläkään ryhtyä Asgardin kuninkaaksi, koska uskoo suojelevansa maailmoja parhaiten ilman valtaistuinta. Hän kertoo myös tälle Lokin uhrauksesta, mutta hänen lähdettyään "Odin" muuttuukin Lokiksi, joka olikin vain lavastanut kuolemansa ja salaa kaapannut vallan Asgardissa.


title: Thor: The Dark World

text:
Lopputekstien välissä nähdään kohtaus, jossa Volstagg ja Sif vierailevat Taneleer Tivanin / Keräilijän luona ja jättävät Aetherin hänen käsiinsä, koska Tesserakti on Asgardissa ja on vaarallista säilyttää kahta Ikuisuuskiveä samassa paikassa. Lopputekstien jälkeisessä kohtauksessa Thor palaa Janen luokse, ja Jotunheimista vahingossa Maahan päätynyt jäähirviö jatkaa riehumistaan Lontoossa.
Chris Evans teki lyhyen cameoesiintymisen elokuvassa Lokin naamioituessa hetkellisesti Kapteeni Amerikaksi.


title: Thor: The Dark World

text: "Thor: Ragnarök" sai ensi-iltansa on 3. marraskuuta 2017. Elokuvan ohjaa Taika Waititi, ja käsikirjoittaa Stephany Folsom, Kevin Feigen yhä jatkaessa tuottajana. Hemsworth, Hiddleston, Alexander, Hopkins ja Elba uusivat Thorin, Lokin, Sifin, Odinin ja Heimdallin roolit, Mark Ruffalon esiintyessä aiemmista MCU-elokuvista tutussa roolissaan Bruce Bannerina / Hulkina. Cate Blanchett, Tessa Thompson, Jeff Goldblum ja Karl Urban liittyvät näyttelijäkaartiin Helan, Valkyyrian, Suurmestarin, ja Skurgen rooleissa.


title: Žiga Jeglič

text: Žiga Jeglič (s. 24. helmikuuta 1988 Kranj, Slovenian ST, Jugoslavia) on slovenialainen jääkiekkoilija. Hän on pelipaikaltaan vasen laitahyökkääjä, mutta osaa pelata myös keskellä ja monipuolisuutensa takia kaikkia hyökkäysketjujen rooleja. Jeglič laukoo oikealta.


title: Žiga Jeglič

text: Jeglič on HK Bledin kasvatti. Hän pelasi joukkueessa ensimmäiset miesten pelinsä Itävallan neljänneksi korkeimmalla sarjatasolla Kärntner Elite Ligassa kaudella 2005–2006. Iso osa kahdesta siellä vietetystä kaudesta kului myös Slovenian A-nuorissa. Kaudeksi 2007–2008 Jeglič siirtyi Slovenian pääsarjaan ja HD Jesenice mladin riveihin. Kaudeksi 2008–2009 hän siirtyi HK Jesenicen joukkueeseen pelaamaan Itävallan Erste Bank Eishockey Ligaa, jossa tulokaskausi toi Jegličille 42 runkosarja- ja viidessä playoff-ottelussa tehot 3+8=11. Hän edusti loppukaudella myös HD Jesenice mladia Slovenian liigassa.


title: Žiga Jeglič

text: Kausien 2009–2010 ja 2010–2011 päätteeksi Jeglič edusti Acroni Jeseniceä myös Slovenian liigassa, jonka mestaruuden hän voitti molempina vuosina. EBEL:ssä hän oli jälkimmäisellä kaudella tehoilla 14+40=54 joukkueen kolmanneksi paras pistemies. Kaudeksi 2011–2012 Jeglič siirtyi Ruotsin toiseksi korkeimalle sarjatasolle HockeyAllsvenskan-joukkue Södertälje SK:hon kaksivuotisella sopimuksella. Hänen ensimmäinen kautensa toi siellä 21 tehopistettä sekä 88 jäähyminuuttia, joilla Jeglič sijoittui Allsvenskanin jäähypörssissä kymmenenneksi. Kaudella 2012–2013 hän oli tehoilla 8+27=35 Södertäljen paras syöttäjä Andreas Hjelmin kanssa sekä toiseksi paras pistemies Damien Fleuryn jälkeen. Allsvenskanin jäähypörssissä Jeglič sijoittui kuudenneksi 98 minuutillaan. Södertälje eteni kauden päätteeksi Kvalserieniin saakka, mutta jäi ilman sarjanousua SHL:ään.


title: Žiga Jeglič

text: Kaudeksi 2013–2014 Jeglič siirtyi 1+1-vuotisella sopimuksella SM-liigajoukkue Porin Ässiin. Hän jätti joukkueen kuitenkin jo joulutauolla ja siirtyi loppukaudeksi Saksan DEL-liigan ERC Ingolstadtiin. Jeglič voitti kauden päätteeksi Saksan-mestaruuden.


title: Žiga Jeglič

text: Kaudeksi 2014–2015 Jeglič siirtyi vuoden mittaisella sopimuksella KHL-joukkue HC Slovan Bratislavaan. Hän voitti joukkueen sisäisen tehotilaston lukemalla +4. Heinäkuussa 2015 Jeglič teki vuoden mittaisen jatkosopimuksen Slovanin kanssa. Maaliskuussa 2016 hän teki joukkueen kanssa taas vuoden mittaisen jatkosopimuksen. Kaudella 2016–2017 Jeglič oli Slovanin neljänneksi paras pistemies tehoilla 11+16=27.


title: Žiga Jeglič

text: Jeglič siirtyi kaudeksi 2017–2018 jatkmaan KHL-uraansa vuoden mittaisella sopimuksella Torpedo Nižni Novgorodiin. Lokakuussa 2017 seura kuitenkin purki hänen sopimuksensa. Pari viikkoa myöhemmin Jeglič siirtyi Neftehimik Nižnekamskiin. Maaliskuussa 2018 seura purki hänen sopimuksensa, kun Jeglič jäi Pyeongchagin olympiakisoissa kiinni kielletyn fenoterolin käytöstä.


title: Žiga Jeglič

text: Jeglič edusti Sloveniaa Sotšin olympiakisoissa 2014 ja Pyeongchagin olympiakisoissa 2018 sekä molempien turnausten karsinnoissa. Jeglič oli Sotšissa joukkueensa paras pistemies tehoilla 2+2=4. Hänet kuitenkin suljettiin Pyeongchangin olympialaista alkulohkon otteluiden jälkeen, kun Jegličin dopingnäytteestä löydettiin yleisesti astmalääkkeenä käytettävää fenoterolia. Hän itse vetosi käryssään huolimattomuuteen, sillä Jeglič sai omien sanojensa mukaan edellisenä vuonna lääkemääräyksen astmaan, eikä muistanut hakea lääkitykselleen erikoislupaa olympialaisiin. Elokuussa 2018 IIHF ilmoitti hänen saaneen kahdeksan kuukauden kilpailukiellon, joka alkoi helmikuussa ja päättyy lokakuussa.


title: Žiga Jeglič

text: Jeglič pelasi myös MM-kilpailuissa vuosina 2010, 2011, 2012, 2013, 2015, 2016 ja 2017, joista vuoden 2010 turnaus eteni I-divisioonassa ja vuosien 2012 ja 2016 turnaukset IA-divisioonassa. Turnaukset päättyivät kultaan. Hän voitti koko vuoden 2010 turnauksen B-lohkon piste- ja syöttöpörssin tehoilla 2+9=11 ja palkittiin parhaana hyökkääjänä. Vuoden 2012 turnauksessa Jegličillä oli A-sarjan paras aloitusprosentti (66,67%). Vuoden 2013 pääsarjan turnauksessa valmennus valitsi hänet Slovenian turnauksen yhdeksi kolmesta parhaasta pelaajasta.


title: Žiga Jeglič

text: Jeglič edusti joukkuetta myös Sotšin olympiakisojen 2014 karsinnoissa, joiden F-lohkon Slovenia voitti ja nousi sensaatiomaisesti varsinaiseen olympiaturnaukseen.


title: Žiga Jeglič

text: Jeglič pelasi myös alle 20-vuotiaiden I-divisioonan MM-kilpailuissa vuosina 2007 ja 2008, joista jälkimmäinen turnaus päättyi B-lohkon pronssiin. Hän pelasi myös alle 18-vuotiaiden I-divisioonan MM-kilpailuissa vuonna 2006 voittaen A-lohkon hopeaa.


title: Glee: The Music, The Power of Madonna

text: Glee: The Music, The Power of Madonna on ensimmäinen EP-levy FOXin televisiosarjasta Glee, jota esittää suomessa Sub. Se sisältää cover-versioita ensimmäisen tuotantokauden "Madonnan voima" jaksosta, ja se julkaistiin 20. huhtikuuta 2010. Albumin kaikki esitetyt kappaleet ovat covereita Madonnan laulamista kappaleista.


title: Glee: The Music, The Power of Madonna

text: Albumi on saanut vaihtelevia arvioita kriitikoilta. Fraser McAlpine, BBC:ltä antoi levylle sekavan arvostelun tuntien, että: "Koska kappaleet ovat pääosin alkuperäisten valokopioita, ne riippuvat sarjan asiayhteydestä ollakseen järkeviä. Joten kuuntelemalla albumia yksin musiikillisessa arvossa on lähes turhaa." Allmusicin Andrew Leahey arvioi albumin 3.5/5, kirjoittaen: "Levy on lyhyt julkaisu, mutta se pitää sen pintansa kahta edeltävää albumia vastaan, koska materiaali on niin yhteensopiva itse sarjan kanssa. Madonnan musiikki on aina menestynyt draamassa, ja se soveltuu hyvin Gleen pop/teatteri asenteeseen, mikä pyrkii tuomaan esiin juuston jopa vakavimmissa kappaleissa."


title: Gunnar af Björkesten

text: Sune Gunnar Lorenz af Björkesten (18. maaliskuuta 1912 Helsinki – 25. tammikuuta 1974 Helsinki) oli suomalainen lääkäri. Hän oli vuosina 1963–1973 Helsingin yliopiston neurokirurgian professori ja HYKSin neurokirurgisen osaston ylilääkäri.


title: Gunnar af Björkesten

text: Af Björkesten valmistui lääketieteen lisensiaatiksi Helsingin yliopistosta 1938. Hän hakeutui kirurgiapulaislääkäriksi Suomen Punaisen Ristin sairaalaan 1939 ja toimi talvi- ja jatkosodan aikana mm. sen ympärille muodostetussa Punaisen Ristin Sotasairaalassa (jatkosodan aikana nimitys oli 54. Sotasairaala) sekä osaksi myös rintamaoloissa, taistelujen painopistealueille sijoitettujen ns. kallo-aivo-osastojen lääkärinä mm. Joensuussa ja Punkaharjulla ja sai runsaasti kokemusta aivojen ja hermoston sotavammoista, joista hän myös julkaisi. Hänen sotilasarvonsa oli lääkintämajuri.


title: Gunnar af Björkesten

text: Erikoislääkärin oikeudet af Björkesten sai kirurgiassa 1945 ja neurokirurgiassa 1952. Hän väitteli lääketieteen ja kirurgian tohtoriksi 1947. Sotien jälkeen af Björkesten toimi apulaislääkärinä, alilääkärinä ja apulaisopettajana Suomen Punaisen Ristin sairaalan neurokirurgisella osastolla sekä hankki neurokirurgista lisäkoulutusta myös Ruotsissa. Vuosien ajan hän oli Suomessa neurokirurgian johtava asiantuntija ja alan ensimmäinen varsinainen professori. Hän oli kiinnostunut erityisesti aneurysmakirurgiasta. Vuodesta 1972 hän oli Suomen lääkäriliiton kunniajäsen.


title: Gunnar af Björkesten

text: Gunnar af Björkestenin puoliso vuodesta 1938 oli Inga-Lisa Liljequist. Heille syntyi kolme lasta, joista vanhin on arkkitehti Gunnel Adlercreutz.


title: Atreenalin Seikkailupuisto Saimaa

text: Atreenalin Seikkailupuisto Saimaa on Lappeenrannassa, Rauhan kylässä sijaitseva, syksyllä 2012 avattu seikkailuhuvipuisto. Puistossa liikutaan puihin rakennettuja ratoja pitkin valjaat päällä vaijeriin kytkettynä ja kypärä päässä. Atreenalin on suurin vaijeriseikkailupuisto Suomessa. Puistossa on viisi erilaista ja eritasoista rataa sekä lisäksi kaksi harjoittelurataa ja lastenmaa. Radat on rakennettu puihin siten, etteivät ne vahingoita puita eivätkä estä niitä kasvamasta.


title: Atreenalin Seikkailupuisto Saimaa

text: Puiston radat koostuvat erilaisista puiden väliin rakennetuista tehtävistä eli rataosuuksista. Niitä voivat olla esimerkiksi vaijerin päällä kävely, heiluvien puupalikoiden päällä kävely, liukuminen puulta toiselle lumilautaa muistuttavan laudan päällä seisten tai köydessä roikkuen, alareunastaan vapaasti roikkuvissa verkoissa kiipeäminen, kiipeilyseinää tai narutikkaita pitkin kiipeäminen sekä tarzanhyppy, jossa heilahdetaan verkkoon köydessä roikkuen. Jokaiselle rataosuudelle on rakennettu varmistussysteemi, esimerkiksi noin rinnan korkeudella kulkeva vaijeri tai lenkit, joihin valjaisiin kiinnitetyt karabiinerit laitetaan. Lastenmaa on rakennettu puiden väliin samaan tapaan kuin muutkin puiston radat, mutta se on matalammalla ja varmistussysteemi on yksinkertaisempi.


title: Atreenalin Seikkailupuisto Saimaa

text: Puistossa seikkaileminen ei sovi liikuntaesteisille. Helpoimmat radat sopivat yli 130 cm pitkille, lastenmaa pienemmillekin. Vaikeimmat radat eivät tavallisesti ole helppoja edes hyväkuntoisille aikuisille.


title: Atreenalin Seikkailupuisto Saimaa

text: Atreenalin Seikkailupuisto Saimaan kotisivut


title: Sigurd Björkstén

text: Sigurd Ragnar Björkstén (12. elokuuta 1897 Tampere – 25. kesäkuuta 1968 Landskrona, Ruotsi) oli suomalainen Helsingin yliopiston oikeustieteen professori ja Göteborgin kauppakorkeakoulun opettaja, myöhemmin pappi Hän valmistui ylioppilaaksi 1916, lakitieteen kandidaatiksi 1922 ja lakitieteen lisensiaatiksi ja tohtoriksi 1925.


title: Kingdom Hearts -pelisarjan käsitteet

text: Tämä on artikkeli Square Enixin ja Disneyn yhteistyönä kehittämän "Kingdom Hearts" -pelisarjan käsitteistä.


title: Kingdom Hearts -pelisarjan käsitteet

text: Sydämettömät () ovat "Kingdom Hearts" -pelisarjan tavallisimpia vihollisia. Ne ovat pimeyden turmelemia sydämiä, joilla ei ole ruumista tai sielua. Ne ovat tunteettomia eivätkä ajattele, joten ne toimivat pelkän vaiston varassa. Tästä ne ovat nimensäkin saaneet.


title: Kingdom Hearts -pelisarjan käsitteet

text: Sydämettömiä on kahdenalaisia: Puhdasverisiä () ja "Merkittyjä" (). Puhdasveriset olivat aluksi ainoita olemassa olevia Sydämettömiä. Ne elävät lähinnä Pimeyden Maailmassa ilmestyen Valon Maailmaan vain harvoin. "Merkityt" ovat keinotekoisia Sydämettömiä, jotka syntyivät Ansem Viisaan ja Xehanortin tekemistä kokeista, jotka turmelivat elävien sydämiä. Toisin kuin Puhdasveriset, Merkityt jättävät jälkeensä sydämiä tuhoutuessaan. Mutta jos ne tuhotaan ilman avainmiekkaa, ne katoavat Pimeyden maailmaan muuttuen taas Sydämettömiksi. Tunteettomuudestaan huolimatta Sydämettömät tottelevat ketä tahansa, jolla on vahva tahto. Yhä voimakkaampia Sydämettömiä ilmestyy, mitä lähemmäksi maailmat ajautuvat pimeyttä. Ne pääsevät Valon maailmaan Pimeyden käytävien kautta.


title: Kingdom Hearts -pelisarjan käsitteet

text: Puhdasverisillä Sydämettömillä ei ole symbolia, mutta Merkityt kantavat symbolia, joka muistuttaa punaiseen piikkilankaan käärittyä sydäntä.


title: Kingdom Hearts -pelisarjan käsitteet

text: Jos Sydämettömäksi muuttuneella olennolla on tarpeeksi vahva tahto, hänen jälkeensä jättämät ruumis ja sielu voivat alkaa toimia omillaan synnyttäen olennon nimeltä Nobody. Ilman sydämiä Nobodyt eivät kuulu valoon eivätkä pimeyteen ja ovat pelkkää "tyhjyyttä". Organisaatio XIII:n jäsenet ovat harvoja tunnettuja Nobodyja, jotka ovat säilyttäneet puhekyvyn, ihmismäisen hahmon ja alkuperäisen minänsä muistot. Tuhoutuessaan Nobodyn sielu ja ruumis katoavat pimeyteen, kunnes hänen alkuperäisen minänsä sydän on vapautettu, jolloin sekä Sydämettömän että Nobodyn todellinen minä palautuu entiselleen. Ilmeni kuitenkin, että ajan mittaan Nobodeille alkaa kehittyä tunteita sekä oma sydän, vaikka heillä ei aluksi sellaista olekaan. Tästä huolimatta he voivat edelleen yhdistyä takaisin todelliseen minäänsä tuhoutuessaan.


title: Kingdom Hearts -pelisarjan käsitteet

text: Poikkeuksellisia Nobodyja muihin verrattuina ovat Soran ja Kairin Nobodyt, Roxas ja Naminé. Roxasilla ei ollut syntyessään Soran muistoja ja Sora kykeni palautumaan Sydämettömästä ihmiseksi ilman, että Roxas tuhoutui. Naminé syntyi Kairin menettäessä sydämensä, mutta Kairi ei puhtaan valonsa vuoksi muuttunut Sydämettömäksi.


title: Kingdom Hearts -pelisarjan käsitteet

text: Nobodyt käyttävät symbolina nurinpäin olevaa sydäntä, jonka sisältää nousee esiin risti.


title: Kingdom Hearts -pelisarjan käsitteet

text: Perehtymättömät () esiintyvät pelissä "". Perehtymättömät ovat Vanitaksen, Ventuksen sydämen pimeän puolen ruumiillistuman, negatiivisten tunteiden ruumiillistumia. Mestari Xehanort käytti näitä ja Vanitasta vahvitaakseen Ventuksen sisällä elävää valoa. Perehtymättömät lakkasivat olemasta, kun Vanitas yhdistyi takaisin Ventukseen ja Ventus tuhosi alitajuisesti Vanitaksen.


title: Kingdom Hearts -pelisarjan käsitteet

text: Ohjelmistobugit tai yksinkertaisesti bugit ovat päävihollisina pelissä "Kingdom Hearts coded". Niitä esiintyy Samu Sirkan päiväkirjan digitaalisessa versiossa. Yleisimpiä vihollisbugeja ovat Bug Bloxit. Muut bugit ottavat Soran aiemmin kukistamien Sydämettömien hahmot.


title: Kingdom Hearts -pelisarjan käsitteet

text: Unensyöjät () ovat päävihollisina pelissä "". Sydämettömien tavoin nekin ovat syntyneet pimeydestä, mutta Unensyöjät elävät vain "syvään uneen" vaipuneissa maailmoissa. Niitä on kahdenlaisia: "Painajaiset" (), jotka syövät hyviä unia ja istuttavat pahoja, sekä "Henget" (), jotka päinvastaisesti syövät pahoja unia ja toimivat myös Soran ja Rikun kumppaneina näiden matkatessa Nukkuvissa maailmoissa. Painajaiset voivat ottaa myös vallan tietyistä esineistä kuten eräs Painajainen valtasi Soran sydäntä suojelevan Ventuksen haarniskan. Lisäksi matkustamalla Soran uniin pelastamaan tämän Xehanortilta, Riku tuli itse toimineeksi Unensyöjänä.


title: Kingdom Hearts -pelisarjan käsitteet

text: Avainmiekat () ovat avaimen muotoisia miekkojen tavoin käytettäviä aseita, joilla voi taistella pimeyttä vastaan. Ja vain niiden avulla voi vapauttaa pimeyden valtaamia sydämiä. Niillä on myös kyky avata ja sulkea ovia sekä sinetöidä maailmojen sydämiä niiden avaimenreikien kautta. Tarpeeksi korkea-arvoinen avainmiekan käyttäjä voi antaa toiselle kyvyn käyttää avainmiekkaa antamalla tämän koskettaa avainmiekkaansa (Rikun ja Kairin tapauksissa) tai luomalla yhteyden tämän sydämeen (Soran tapauksessa). Vaikka oman avainmiekkan voi menettää, sellaisen myös luoda toisesta aseesta (kuten Riku ja Lea ovat tehneet).


title: Kingdom Hearts -pelisarjan käsitteet

text: χ-miekka (lausutaan ”khii-miekka”, ) on muinainen miekka, jonka alkuperää ei tunneta. Se esiintyi ensi kertaa pelissä "Birth by Sleep". χ-miekassa on kahden Valtakunnan avaimen () muodostama X-asennossa muodostama kahva ja keskellä koristeellinen terä. Toisin kuin tavalliset avainmiekat, χ-miekka pystyy hallitsemaan Valtakunnan Sydämiä toimien niiden vartijana. Avainmiekat luotiin sen kuvaksi, mutta useat niiden käyttäjät alkoivat himoita Valtakunnan Sydänten valoa itselleen, mistä alkoi Avainmiekkasota (). Sota käytiin paikassa, josta tuli Avainmiekkojen hautausmaa (), ja se päättyi χ-miekan tuhoon, jolloin se jakaantui seitsemäksi valoksi ja kolmeksitoista pimeydeksi. Seitsemästä valosta syntyivät Sydänten Prinsessojen sydämet.


title: Kingdom Hearts -pelisarjan käsitteet

text: "Birth by Sleepissä" mestari Xehanort yritti ensin virheellisesti luoda χ-miekan yhdistämällä yhdenpuhdasta valoa ja yhden puhdasta pimeyttä olevan sydämen. Hän käytti tähän entistä oppilastaan, Ventusta, ja tämän pimeän puolen ruumiillistumaa, Vanitasta. Heidän yhdistymisensä ei tullut täydelliseksi ja johti epävakaan χ-miekan tuhoon.


title: Kingdom Hearts -pelisarjan käsitteet

text: "Dream Drop Distance" Xehanort paljasti aikoneensa alun perin takoa sen uudestaan Sydänten Prinsessoilla ja Organisaatio XIII:n jäsenillä. Mutta tämän epäonnistuessa ”Ansemin” ja Xemnaksen tuhojen johdosta, hän kokosi kolmeksitoista ”pimeyden etsijäksi” eri irkarnaatioitaan eri aikakausilta kantamaan oman sydämensä palasia ja aikoo taistella heillä seitsemää ”valon vartijaa” eli avainmiekan käyttäjää vastaan.


title: Kingdom Hearts -pelisarjan käsitteet

text: Valtakunnan Sydämet (), josta pelisarjan nimikin tulee, on pelin juonen tärkein osa. Se on kaikkien maailmojen sydän ja esiintyy useimmissa peleissä sydämen muotoisena kuuna. Sen valo ajoi kuitenkin monet käymään taisteluita, jotka johtivat Avainmiekkasotaan. χ-miekan tuhoutuessa Valtakunnan Sydämet vajosivat pimeyteen ja maailmat jakaantuivat erilleen toisistaan. Mestari Xehanort on pyrkinyt tuomaan ne takaisin valoon ja hallitsemaan niitä mielensä mukaan. Ne ilmestyivät Avainmiekkojen hautausmaalle, kunnes Ventuksen ja Vanitaksen yhdistymisestä syntyneen epävakaan χ-miekan tuhoutuessa ne palasivat pimeyteen. Jakaannuttuaan Sydämettömäksi ja Nobodyksi, ”Ansem” (Xehanortin Sydämetön) yritti etsiä ”ovea pimeyteen” löytääkseen todelliset Valtakunnan Sydämet ja Xemnas (Xehanortin Nobody) yritti luoda omat versionsa niistä.


title: Daniel Cohalan (Corkin piispa)

text: Daniel Cohalan (14. heinäkuuta 1858 Kilmichael – 24. elokuuta 1952) oli irlantilainen roomalaiskatolinen piispa. Hänet vihittiin papiksi Corkin hiippakuntaan 25. heinäkuuta 1882 ja nimitettiin Corkin vihkipiispaksi sekä Vagan titulaaripiispaksi 25. toukokuuta 1914. Piispaksi vihkiminen seurasi 7. kesäkuuta. Pääkonsekraattorina toimi John Mary Harty, jota avustivat Richard Alphonsus Sheehan ja Nicolas Donnelly.


title: Daniel Cohalan (Corkin piispa)

text: 29. elokuuta 1916 Cohalan sai nimityksen Corkin piispaksi, jona hän toimi, kunnes kuoli 94-vuotiaana virassa.


title: Daniel Cohalan

text: Daniel Cohalan on ollut seuraavien henkilöiden nimenä:


title: Valotehofunktio

text: Valotehofunktio tai valon tehojakauma kuvaa keskimääräisen ihmisen silmän valoherkkyyttä aallonpituuden funktiona.


title: Valotehofunktio

text: Vuonna 1924 CIE määritteli formula_1 valotehofunktion fotooppiselle näölle ja vuonna 1951 formula_2 skotooppiselle eli hämäränäölle. Funktiot perustuvat koehenkilöille tehtyihin mittauksiin. CIE formula_1 valotehofunktio on formula_4 värinsovitusfunktio CIE 1931 XYZ -väriavaruudessa.


title: Valotehofunktio

text: Valotehofunktio määriteltiin neljästä eri tutkimuksesta saadusta datasta. Mahdollisia testimetodeja oli kaksi: kirkkauden sovitus ja välkkyfotometria.


title: Valotehofunktio

text: Kirkkaussovituksessa koehenkilö katsoo kahtia jaettua kenttää, joista toisessa on esimerkiksi valkoinen referenssivalo ja toisessa punainen sovitettava valo. Koehenkilön on punaisen valon kirkkautta säätämällä sovitettava kirkkaus vastaamaan valkoisen kentän valoa.


title: Valotehofunktio

text: Välkkyfotometriamenetelmällä koehenkilö katsoo kahtia jaettua kenttää, joiden valot välkkyvät jollain nopeudella, esimerkiksi 17 Hz. Koehenkilön tehtävä on säätää sovitettavan valon kirkkautta, kunnes välkkymistä ei enää huomaa.


title: Valotehofunktio

text: Testisovituksia tehdään riittävä määrä kattaen kaikki valon aallonpituudet.


title: Hans Blomberg

text: Hans Blomberg (s. 18. joulukuuta 1919 Helsinki – 5. marraskuuta 2006 Espoo) oli Teknillisen korkeakoulun professori. Hän oli siellä vuodesta 1956 teoreettisen sähkötekniikan professori ja sen jälkeen Valtion teknillisen tutkimuskeskuksen (VTT) sähkötekniikan laboratorion johtaja 1962–1972.


title: Hans Blomberg

text: Blomberg valmistui diplomi-insinööriksi 1943 ja oli sen jälkeen VTT:n tutkijana. Hän väitteli tekniikan tohtoriksi 1953. Vuodesta 1956 hän oli TKK:n vaihtuvassa ruotsinkielisessä professorinvirassa opetusalana teoreettinen sähkötekniikka. Vuosina 1981–1985 hän toimi TKK:n opetusasioista vastaavana vararehtorina. Hän jäi eläkkeelle 1985.


title: Francis George Adeodatus Micallef

text: Francis George Adeodatus Micallef (17. joulukuuta 1928 Birkirkara – 3. tammikuuta 2018) oli maltalainen, Kuwaitissa toiminut roomalaiskatolinen piispa. Hänet vihittiin paljasjalkaisten karmeliittojen papiksi 9. toukokuuta 1954 ja nimitettiin Kuwaitin apostoliseksi vikaariksi sekä Tinis in Proconsularin titulaaripiispaksi 5. marraskuuta 1981. Piispaksi vihkiminen seurasi 6. tammikuuta 1982. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Lucas Moreira Neves. Micallef asetettiin virkaansa 15. tammikuuta.


title: Francis George Adeodatus Micallef

text: Micallef jäi eläkkeelle 14. heinäkuuta 2005.


title: Slovenia talviolympialaisissa 1992

text: Slovenia osallistui Albertvillen talviolympialaisiin 1992 27 urheilijan voimin. Kyseessä oli Slovenian ensimmäiset olympiakisat itsenäisenä valtiona. Albertvillessä debytoi myös Slovenian rajanaapuri, Kroatia. Slovenia ei voittanut yhtään mitalia ja sen paras saavutus oli miesten mäkihypyn joukkuekilpailun kuudes sija. Maan lippua avajaisissa kantoi mäkihyppääjä Franci Petek.Miesten alppiyhdistetty


title: Slovenia talviolympialaisissa 1992

text: Naisten alppiyhdistetty


title: Unryū

text: Unryū () oli keisarillisen Japanin laivaston Unryū-luokan lentotukialus toisessa maailmansodassa.


title: Unryū

text: Alus tilattiin Yokosukan laivastontelakalta ja sen köli laskettiin 1. elokuuta 1942. Alus laskettiin vesille 25. syyskuuta 1943 ja se otettiin palvelukseen 6. elokuuta 1944.


title: Unryū

text: Alus kuljetti lyhyen uransa aikana aseita ja lentokoneita Filippiineille. Se partioi Etelä-Kiinan merellä 19. joulukuuta 1944, kun Yhdysvaltain laivaston sukellusvene "USS Redfishin" laukaisema torpedo osui alukseen aiheuttaen voimakkaan räjähdyksen. Alus upposi vieden mukanaan 1 239 merimiestä, mukaan lukien laivan kapteeni Kaname Konishin. Vain 147 miestä selvisi elossa uppoamisesta.


title: Kristiāns Pelšs

text: Kristiāns Pelšs (9. syyskuuta 1992 Preiļi – 11. kesäkuuta 2013) oli latvialainen jääkiekkoilija, pelipaikaltaan laitahyökkääjä. Hän edusti kaudella 2012–2013 AHL-farmiliigassa pelaavaa Oklahoma City Baronsia.


title: Kristiāns Pelšs

text: Pelšs oli Edmonton Oilersin seitsemännen kierroksen varaus vuodelta .


title: Kristiāns Pelšs

text: Pelšs kuoli kesäkuussa 2013. Hän oli hypännyt sillalta Väinäjokeen. Hän oli halunnut uida joessa, mutta hän hukkui.


title: Keramin

text: Keramin () on Valko-Venäjän pääkaupungissa toimiva teollisuusyritys, joka valmistaa keraamisia rakennustarvikkeita ja sanitaaritilojen keramiikkaa niin julkiselle vallalle, muille yrityksille kuin yksityisasiakkaille. Suurelle yleisölle rautakaupoissa ja yrityksen omissa vähittäismyymälöissä myytäviin tuotteisiin kuuluu esimerkiksi keraamisia laattoja ja lavuaareja. Yrityksen enemmistöomistaja on Valko-Venäjän valtio ja yritysmuoto on osakeyhtiö (OAO). Yhtiön palveluksessa oli vuonna 2012 runsas 2 600 työntekijää.


title: Keramin

text: Aiemmin yhtiö oli pääosin yksityinen, mutta päämistaja joutui myymään määräävän osake-enemmistön valtiolle.


title: Keramin

text: Keraminin liikevaihto oli vuonna 2012 yhteensä 1 077 miljardia ja nettotulos 83,1 miljardia Valko-Venäjän ruplaa. Euroiksi muunnettuna liikevaihto oli 95,0 miljoonaa ja nettotulos 7,3 miljoonaa (valuuttamuunnos Valko-Venäjän virallisin vuoden 2012 lopun kurssein). Yritys vei osan tuotannostaan ulkomaille.


title: Keramin

text: Yhtiön nimi on esillä myös jääkiekkoseura HK Keramin Minskin nimessä.


title: Maroun Khoury Sader

text: Maroun Khoury Sader (25. joulukuuta 1926 Ain-Ebel – 26. elokuuta 2015) oli libanonilainen maroniitteihin kuuluva katolinen arkkipiispa. Hänet vihittiin papiksi Tyrin arkkieparkiaan 11. toukokuuta 1952 ja nimitettiin sen arkkipiispaksi 1. kesäkuuta 1992. Piispaksi vihkiminen seurasi 18. heinäkuuta. Pääkonsekraattorina toimi Nasrallah Pierre Sfeir, jota avustivat Roland Aboujaoudé ja Joseph Merhi.


title: Maroun Khoury Sader

text: Khoury Sader jäi eläkkeelle 25. syyskuuta 2003.


title: Chucrallah-Nabil El-Hage

text: Chucrallah-Nabil El-Hage (s. 26. helmikuuta 1943) on libanonilainen maroniitteihin kuuluva katolinen arkkipiispa. Hänet vihittiin papiksi 13. kesäkuuta 1970 ja valittiin kesäkuussa 2003 Tyrin arkkieparkian arkkipiispaksi. Piispaksi vihkiminen seurasi 29. marraskuuta. Pääkonsekraattorina toimi Nasrallah Pierre Sfeir, jota avustivat Roland Aboujaoudé ja Maroun Khoury Sader.


title: Dzmitryi Verh’autsou

text: Dzmitryi Mikalajevitš Verh’autsou (, ; s. 10. lokakuuta 1986 Mogiljov, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Ekstraklasassa pelaavaa Korona Kielcea ja on pelipaikaltaan puolustaja.


title: Dzmitryi Verh’autsou

text: Verh’autsou pelasi vuosina 2005–2011 valkovenäläisessä Naftan Novopolotskissa 164 ottelua, joissa teki 17 maalia. Joulukuussa 2011 hän teki kolmen vuoden sopimuksen Krylja Sovetov Samaran kanssa. Kesäkuussa 2014 hän teki kahden vuoden sopimuksen FK Ufan kanssa. Tammikuussa 2016 hän jätti seuran ja teki puolentoista vuoden sopimuksen Korona Kielcen kanssa.


title: Dzmitryi Verh’autsou

text: Verh’autsou on pelannut vuodesta 2008 alkaen Valko-Venäjän maajoukkueessa ja tehnyt kolme maalia.


title: Plague Inc.

text:
Plague Inc. on Ndemic Creationsin kehittämä iOS- ja Android-käyttöjärjestelmille julkaistu
simulaatio-strategiapeli. Nykyään peli on myös saatavissa PC:lle Steamin kautta. Pelissä tarkoituksena on luoda epidemia ja tartuttaa kaikki maailman ihmiset. Peli julkaistiin iOS-käyttöjärjestelmälle toukokuussa 2012 ja Androidille lokakuussa 2012. Plague Inc. on saavuttanut yli 10 miljoonaa latausta, ja oli Yhdysvalloissa 15. ladatuin maksullinen peli App Storesta vuonna 2012.


title: Plague Inc.

text: Pelissä pitää valita bakteerin, viruksen, sienen, loisen, patogeenin, nano-viruksen tai bioaseen levittämä tauti. Sen jälkeen nimetään oma tauti, ja valitaan maa, josta tauti alkaa levitä. Pelin aikana tautia voi parannella esimerkiksi lisäämällä sen tappavuutta tai levittäytymistä. Kun kaikki ihmiset kuolevat peli on voitettu. Pelissä on kolme eri vaikeustasoa, sekä neljäs vaikeustaso heille jotka luulivat että "vaikein oli helpoin".


title: Song Jieun

text: Song Jieun (, s. ), lyhyesti Jieun, on eteläkorealainen laulaja ja näyttelijä, joka kuului yhtyeeseen Secret. Jieun ilmoitti eroamisesta yhtyeestä 28. helmikuuta 2018 Instagram-tilillään. Hän on esiintynyt useissa korealaisissa draamasarjoissa. Hänellä on myös oma soololevy nimeltä "Going Crazy", jossa laulaa myös Bang Yong Guk.


title: Paco

text: Francisco "Paco" Jémez Martín (s. 18. huhtikuuta 1970 Las Palmas, Kanariansaaret) on espanjalainen entinen jalkapalloilija ja nykyinen valmentaja.


title: Paco

text: Pelaajaurallaan Paco edusti muun muassa Córdobaa, Real Murciaa, Rayo Vallecanoa, Deportivo La Coruñaa ja Real Zaragozaa. Aragonialaisseuraa hän edusti pisimpään urallaan vuodet 1998–2004, joista kaikki maan korkeimmalla sarjatasolla Primera Divisiónissa, paitsi kausi 2002–2003. Hän päätti pelaajauransa Lugossa vuonna 2006 ollessaan 36-vuotias.


title: Paco

text: Paco teki ensiesiintymisensä Espanjan maajoukkueessa 23. syyskuuta 1998 ystävyysottelussa Venäjää vastaan. Paco valittiin joukkueen kokoonpanoon vuoden 2000 EM-kilpailuihin. Hän pelasi turnauksessa yhteensä kolme ottelua.


title: Paco

text: Paco aloitti valmentajauransa vuonna 2007 Alcalásta. Kaudeksi 2007–2008 Paco siirtyi Córdoban peräsimeen, josta hän sai kuitenkin potkut 11 ottelua ennen kauden päätöstä.


title: Paco

text: Vuoden 2009 alussa hänestä tuli Cartagenan päävalmentaja, jonka hän johdatti loppukauden aikana lohkonsa voittajaksi. Tätä seurasi seurahistorian ensimmäinen nousu Segunda Divisióniin.


title: Paco

text: Kesäkuussa 2012 Pacon ilmoitettiin ottavan madridilaisseura Rayo Vallecanon vetovastuun, jota hän oli jo aiemmin pelaajaurallaankin ehtinyt edustaa. Pacon johdolla seura sijoittui kaudella 2012–2013 Espanjan pääsarjassa kahdeksanneksi, mikä on seuran historian paras saavutus. Kauden jälkeen Vallecano teki hänen kanssaan kaksivuotisen jatkosopimuksen. Seuraavilla kausilla Paco luotsasi Rayon liigan keskikastiin sijoille 12 ja 11. Kaudella 2015–2016 joukkue romahti putoamistaisteluun ja lopulta putosi tiukassa taistelussa Segundaan pisteen erolla Sporting Gijóniin ja Granadaan. Kauden jälkeen uutisoitiin, että Paco neuvottelee siirtymisestä Granadan päävalmentajaksi. Pacon kolmivuotinen valmentajan pesti Granadaan vahvistettiin 20. kesäkuuta 2016. Pesti päättyi kuitenkin potkuihin jo syyskuun lopussa 2016, kun Granada oli juuttunut liigan toiseksi viimeiseksi.


title: Paco

text: Marraskuun lopussa 2016 Pacosta tuli meksikolaisseura Cruz Azulin päävalmentaja.


title: Rival Sons

text: Rival Sons on yhdysvaltalainen rockyhtye, joka perustettiin Long Beachillä vuonna 2008.


title: Rival Sons

text: Yhtyeen perustivat vuonna 2008 kitaristi Scott Holiday, rumpali Michael Miley ja basisti Robin Everhart. Aluksi yhtye tunnettiin nimellä Black Summer Crush ja solistina oli Thomas Flowers. Yhtye Flowersin kanssa ei sujunut ja solistiksi vaihdettii Jay Buchanan. Bändi teki aluksi levytyssopimuksen Atlantic Recordsin kanssa, mutta purki sen melko pian ja julkaisi digitaalisesti ensimmäisen omakustannealbuminsa "Before the Fire" vuonna 2009. Levy oli alun perin äänitetty Flowersin kanssa jonka vokaaliosuudet korvattiin Buchananin äänittämillä. Levyn vastaanotto oli innostunutta: esimerkiksi marraskuussa 2009 Huffington Postin kirjoittaja Jack Rivera julisti Rival Sonsin “rock-yhtyeeksi, joka pitää nähdä” .


title: Rival Sons

text: Vuoden 2010 aikana Rival Sons keräsi mainetta lämmittelemällä hard rock -artisteja kuten AC/DC, Alice Cooper ja Kid Rock sekä esiintymällä yhdysvaltalaisessa Indianapolis 500 -tapahtumassa, joka myös televisioitiin . Brittiläinen metallimusiikkiin erikoistunut levy-yhtiö Earache Records osoitti kiinnostusta yhtyettä kohtaan, ja kun bändi itsekin piti ideasta levyttää death metal -levy-yhtiön alaisuudessa, sopimuspaperit allekirjoitettiin syksyllä 2010. Yhteistyön ensihedelmänä helmikuussa 2011 yhtye julkaisi iTunesissa omaa nimeään kantavan EP:n.


title: Rival Sons

text: "Rival Sons" -EP:tä seurasi pian yhtyeen toinen albumi "Pressure & Time" kesäkuussa 2011. Kuten esikoislevy, "Pressure & Time" syntyi nopeasti: se tehtiin, nauhoitettiin ja miksattiin 20 päivässä Los Angelesissa välittömästi bändin edellisen kiertueen jälkeen. Albumin kannen suunnitteli Storm Thorgerson, joka tunnetaan myös Pink Floydin kuuluisan Dark Side Of The Moon -teoksen kannen suunnittelusta. "Pressure & Time"n kansainvälisen julkaisun jälkeen yhtye lähti kiertämään kesäfestivaaleja kuten Sonisphere, T in the Park, Rock Werchter ja Arras, sekä lämmitteli Judas Priestiä heinäkuussa 2011.


title: Rival Sons

text: Kesäkiertueensa jälkeen yhtye aloitti Euroopan kiertueen ja myi loppuun kaikki Iso-Britannian keikkansa, kuten myös monia muita Euroopan keikkojaan. Rival Sons esiintyi ensimmäisen kerran Suomessa lokakuussa 2011 Turun Vegas yökerhossa ja tämän jälkeen Helsingissä Tavastia klubilla ja Tampereella Pakkahuoneella. Brittiläisen Planet Rock -radion kuulijaäänestyksessä Rival Sons valittiin vuoden parhaaksi yhtyeeksi, ja "Pressure & Time" äänestettiin samoin brittiläisen Classic Rock -musiikkilehden äänestyksessä vuoden toiseksi parhaaksi albumiksi. Vuosittaisessa Classic Rock -gaalassa Lontoossa yhtye soitti akustisen keikan ja esiintyi lukuisia kertoja televisiossa Saksassa (‘Die Harald Schmidt Show’ ja ‘neoParadise’) sekä kotimaassaan Yhdysvalloissa.


title: Rival Sons

text: Helmikuussa 2012 yhtye vetäytyi levyttämään Honey Pye -studioille Nashvilleen Tennesseehen ja yhdessä Dave Cobbin ja Vance Powellin kanssa nauhoitti jälleen uuden albumin vain 20 päivässä. Levytyssessioita seurasi Euroopan kiertue lukuisine loppuunmyytyine keikkoineen. Hyviä arvosteluja saanut albumi "Head Down" julkaistiin syyskuussa , ja syksyn levynjulkaisukiertue myytiin loppuun. Edellisen vuoden tapaan bändi menestyi etenkin Isossa-Britanniassa ja lopetti vuoden voittamalla "Suurimman läpimurron tehnyt yhtye" -palkinnon Classic Rock -gaalassa .


title: Rival Sons

text: Vuoden 2013 yhtye aloitti pienellä kiertueella kotikentällään USA:ssa ja Kanadassa. Euroopan kesäkiertue ulottui tällä kertaa myös Suomeen, jossa yhtye esiintyi Rock the Beach -festivaaleilla 28. kesäkuuta 2013. Elokuussa 2013 yhtyeen kitaristi Scott Holiday julkaisi Facebookissa tiedotteen, jonka mukaan yhtyeen basisti Robin Everhart jättää yhtyeen. Everhart kertoi syyksi tiiviin kiertämisen ja totesi eron tapahtuneen hyvissä merkeissä. Everhartin korvasi kiertueella David Beste, joka jatkoi yhteen basistina koko kiertueen ajan.


title: Rival Sons

text: Tammikuussa 2014 Rival Sons aloitti neljännen albuminsa äänittämisen Dave Cobbin Honey Pye -studioilla Nashvillessä David Besten kanssa. Maaliskuussa 2014 Rival Sons virallisti Besten aseman bändin uutena jäsenenä. Samalla julkistettiin uuden Great Western Valkyrie -levyn nimi, kansi ja kappaleet, joista ensimmäisenä julkistettiin avausraita Electric Man. Vuosina 2014 ja 2015 Rival Sons kiersi ahkerasti maailmalla ja esiintyi mm. Aerosmithin ja Lenny Kravitzin kanssa. Vuonna 2015 Rival Sons esiintyi 3300 hengelle Lontoon Roundhouse areenalla, mikä on yhtyeen suurin oma esiintyminen. Suomessa Rival Sons esiintyi Aerosmithin lämmittelijänä kevällä 2014 ja omalla keikallaan The Circuksessa Helsingissä marraskuussa 2014.


title: Rival Sons

text: Lokakuussa 2015 Rival Sons äänitti viidennen Hollow Bones levynsä jälleen Dave Cobbin kanssa Nashvillessa vain kolmessa viikossa. Uusi levy julkaistaan kesäkuussa 2016. Vuoden 2015 lopun Rival Sons kiersi Eurooppaa Deep Purplen lämmittelijänä. Vuonna 2016 Rival Sons kiinnitettiin Black Sabbathin koko jäähyväis-maailmankiertueen ainoaksi lämmittelijäksi Ozzy ja Sharon Ozbournen nimenomaisesta toiveesta. Kiertueen aikana Rival Sons esiintyi mm. legendaarisella Madison Square Garden areenalla kahdesti ja Helsingin Kaisaniemen Monsters of Rock -tapahtumassa.Yhtyeen viralliset sivut


title: Paul Anderson (painonnostaja)

text: Paul Edward Anderson (17. lokakuuta 1932 Toccoa, Georgia, Yhdysvallat - 15. elokuuta 1994 Vidalia, Georgia, Yhdysvallat) oli yhdysvaltalainen painonnoston olympiavoittaja.


title: Paul Anderson (painonnostaja)

text: Anderson voitti Melbournen olympialaisissa 1956 kultaa raskaassasarjassa (yli 90 kg) tuloksella 500 kg. Hän punnersi tuloksekseen 167,5 kg, tempasi 145 kg ja työnsi 187,5 kg. Hän sai saman yhteistuloksen kuin Argentiinan Humberto Selvetti mutta voitti kultaa argentiinalaista kevyempänä. Vuonna 1955 hän voitti maailmanmestaruuden 37,5 kilon erolla seuraavaan.


title: Humberto Selvetti

text: Humberto Selvetti (31. maaliskuuta 1932 Colón, Entre Ríos - 1992 Wilde, Buenos Airesin maakunta) oli argentiinalainen painonnoston kaksinkertainen olympiamitalisti.


title: Humberto Selvetti

text: Selvetti saavutti Helsingin olympialaisissa 1952 pronssia raskaassasarjassa (yli 90 kg) tuloksella 432,5 kg. Melbournen olympialaisissa 1956 hän saavutti hopeaa tuloksella 500 kg. Hän sai saman yhteistuloksen kuin Yhdysvaltain Paul Anderson mutta jäi tätä painavampana hopealle. Tokion olympialaisissa 1964 hän sijoittui 17:nneksi tuloksella 445 kg. MM-kilpailuissa Selvetti saavutti pronssia vuonna 1953 tuloksella 450 kg ja hopeaa vuonna 1957 tuloksella 485 kg.


title: En+ Group

text: En+ Group on suuri venäläinen yksityisyritys, miljardööri Oleg Deripaskan hallitseman investointirahasto Bazovyi elementin kaivos-, metalli-, energia- ja logistiikka-alalla toimiva teollisuuskonserni. Suuri osa konsernin tuotantolaitoksista sijaitsee Itä-Siperian talousalueella.


title: En+ Group

text: Vuonna 2011 konserni tuotti omistustensa kautta esimerkiksi 4,12 miljoonaa tonnia alumiinia (RUSALin suurin omistaja), 56 miljoonaa tonnia hiiltä, 80,4 TWh sähköä (Venäjän suurimpia sähköntuottajia, esimerkiksi EuroSibEnergo kuuluu konserniin). En+ Groupin palveluksessa on yli 100 000 henkeä.


title: En+ Group

text: Yhtiö perustettiin vuonna 2002.


title: Ciriaco Benavente Mateos

text: Ciriaco Benavente Mateos (s. 3. tammikuuta 1943 Malpartida de Plasencia) on espanjalainen roomalaiskatolinen piispa. Hänet vihittiin papiksi Plasencian hiippakuntaan 4. kesäkuuta 1966 ja nimitettiin Coria-Cáceresin hiippakunnan johtoon 17. tammikuuta 1992. Piispaksi vihkiminen seurasi 22. maaliskuuta. Pääkonsekraattorina toimi Mario Tagliaferri, jota avustivat Marcelo González Martín ja Santiago Martínez Acebes.


title: Ciriaco Benavente Mateos

text: Benavente Mateos sai 16. lokakuuta 2006 nimityksen Albaceten piispaksi, jonka virkaan hänet asetettiin 16. joulukuuta.


title: Eficode

text: Eficode Oy on vuonna 2005 perustettu ohjelmistoalan yritys, jota johtaa Risto Virkkala. Suomalaislähtöinen ohjelmistoyritys työllistää yhteensä noin 200 ammattilaista eri puolilla maailmaa. Yrityksen pääkonttori sijaitsee Helsingissä ja sillä on toimipisteet myös Tampereella, Kööpenhaminassa, Tukholmassa ja Göteborgissa. Vuonna 2017 yrityksen liikevaihto on noin 10 miljoonaa euroa.


title: Eficode

text: Eficode tuottaa asiakkaiden bisnestarpeita varten räätälöityjä web- ja mobiiliohjelmistoja, ohjelmistotuotannon tehostamiseen liittyviä Devops-palveluita sekä digitaalisia asiakaskokemuksia palvelumuotoilulla. Eficoden Devops-palveluiden tavoitteena on automatisoida tuotteiden paketointi-, laadunvarmistus- ja julkaisuprosesseja, jolloin kehitystyöstä tulee avoimempaa ja laadukkaampaa.


title: Eficode

text: Eficode on ollut osaltaan kehittämässä Robot Frameworkiä, joka on testiautomaatioprojekteihin soveltuva työkalu. Automaation ja robotiikan avulla Eficode tarjoaa palveluita kaikkiin asiakkaan digitaalisten palveluiden tarpeisiin. Tietovarantojen ja analytiikan osalta yritys toteuttaa big data -ratkaisuja Hewlett Packardin kumppanina.


title: Eficode

text: Eficode kuuluu suomalaiseen Tech Consulting Group TCG -konserniin yhdessä henkilöstöetujen sähköisiin maksupalveluihin erikoistuneen ePassin kanssa. Aiemmin yritysryhmään kuului myös Deveo Oy, joka myytiin 2017 yhdysvaltalaiselle lähdekoodinhallintaratkaisuihin erikoistuneelle Perforce Softwarelle.


title: Eficode

text: Vuonna 2017 Eficode osti helsinkiläisen käyttöliittymiä suunnittelevan Adagen. Vuonna 2018 Eficode sai vähemmistöosakkaakseen pääomasijoittaja Bocapin, joka sijoitti yritykseen kuusi miljoonaa euroa. Sijoituksella on tarkoitus auttaa Eficoden kansainvälistymistä.


title: Thomas John Curry

text: Thomas John Curry (s. 17. tammikuuta 1943 Drumgoon) on irlantilaissyntyinen, Yhdysvalloissa toimiva roomalaiskatolinen piispa. Hänet vihittiin papiksi Los Angelesin arkkihiippakuntaan 17. kesäkuuta 1967 ja nimitettiin Los Angelesin vihkipiispaksi sekä Ceanannus Mórin titulaaripiispaksi 8. helmikuuta 1994. Piispaksi vihkiminen seurasi 19. maaliskuuta. Pääkonsekraattorina toimi Roger Michael Mahony, jota avustivat John James Ward ja Armando Xavier Ochoa.


title: Armando Xavier Ochoa

text: Armando Xavier Ochoa (s. 9. huhtikuuta 1943 Oxnard) on yhdysvaltalainen roomalaiskatolinen piispa. Hänet vihittiin papiksi Los Angelesin arkkihiippakuntaan 23. toukokuuta 1970 ja nimitettiin sen vihkipiispaksi sekä Sitifiksen titulaaripiispaksi 23. joulukuuta 1986. Piispaksi vihkiminen seurasi 23. helmikuuta 1987. Pääkonsekraattorina toimi Roger Michael Mahony, jota avustivat John James Ward ja Juan Alfredo Arzube.


title: Armando Xavier Ochoa

text: Ochoa sai 1. huhtikuuta 1996 nimityksen El Pason piispaksi, jonka virkaan hänet asetettiin 26. kesäkuuta. Hänet nimitettiin 1. joulukuuta 2011 Fresnon piispaksi, ja tähän virkaan hänet asetettiin 2. helmikuuta 2012.


title: Daniel Thomas Turley Murphy

text: Daniel Thomas Turley Murphy (s. 25. tammikuuta 1943 Chicago, Illinois) on yhdysvaltalainen, Perussa toimiva roomalaiskatolinen piispa. Hänet vihittiin augustinolaiseksi papiksi 21. joulukuuta 1968 ja nimitettiin Chulucanasin koadjuuttoripiispaksi 25. toukokuuta 1996. Piispaksi vihkiminen seurasi 17. elokuuta. Pääkonsekraattorina toimi Juan Conway McNabb, jota avustivat Fortunato Baldelli ja Oscar Rolando Cantuarias Pastor.


title: Daniel Thomas Turley Murphy

text: Turley Murphysta tuli 28. lokakuuta 2000 Chulucanasin piispa.


title: Juan Conway McNabb

text: Juan Conway McNabb (11. joulukuuta 1925 Beloit, Wisconsin – 26. helmikuuta 2016) oli yhdysvaltalainen, Perussa toiminut roomalaiskatolinen piispa. Hänet vihittiin augustinolaiseksi papiksi 24. toukokuuta 1952 ja nimitettiin Chulucanasin prelaatiksi 4. maaliskuuta 1964. Lisäksi hän sai 8. huhtikuuta 1967 nimityksen Saia Maiorin titulaaripiispaksi, jona hän toimi, kunnes erosi 27. joulukuuta 1977. McNabbin konsekroi 17. kesäkuuta 1967 John Patrick Cody, jota avustivat Petrus Canisius Jean van Lierde ja Erasmo Hinojosa Hurtado.


title: Juan Conway McNabb

text: 12. joulukuuta 1988 Chulucanasista tuli hiippakunta ja McNabbista sen piispa. Hän jäi eläkkeelle 28. lokakuuta 2000. Hän osallistui Vatikaanin toiseen kirkolliskokoukseen.


title: Hydro-Québec

text: Hydro-Québec on Kanadan suurin vesivoimayhtiö, joka tuottaa sähköä erityisesti Québecin provinssin alueelle. Yhtiön pääkonttori sijaitsee Montrealissa.


title: Hydro-Québec

text: Yhtiötä kuvataan usein maailman suurimmaksi vesivoimayhtiöksi. Sen asennettu tuotantoteho oli 35 829 MW (vuonna 2012). Sähköä tuotetaan 60 eri voimalassa. Yhtiö hallinnoi 26 suurta tekoallasta, joihin voidaan varastoida 175 TWh:n sähköntuotantoa vastaava vesimäärä. Lisäksi on 664 patoa ja 97 muuta säätörakennelmaa.


title: Hydro-Québec

text: Kanadan vuotuinen sähköntuotanto oli äskettäin 608 TWh (eli täysillä tekoaltailla voidaan varastoida 29 % Kanadan vuotuisesta sähkötarpeesta), joka oli samaa suuruusluokkaa Saksan sähköntuotannon kanssa. Asennetulla kapasiteetilla mitattuna Brasilian Elektrobras (43 000 MW) oli Hydro-Québecia suurempi vesivoimayhtiö.


title: Hydro-Québec

text: Hydro-Québec vie vesivoimalla tuotettua sähköenergiaa viereisiin Ontarion ja New Brunswickin osavaltioihin ja Yhdysvaltain koillisosan Uuteen-Englantiin ja New Yorkin osavaltioon. Uusiutuvaa energiaa edustavan vesivoiman vieminen Yhdysvaltain koillisosaan mahdollistaa Yhdysvaltain koillisosan kasvihuonekaasupäästöjen pienentämisen ja uusiutuvien energiamuotojen, kuten tuulivoiman ja aurinkoenergian, osuuden kasvattamisen sähköntuotannossa. Hydro-Québec on pyrkinyt kehittämään tuulivoimaa Quebecin osavaltiossa, jossa on hyvät tuuliolosuhteet mantereella. Lisäksi Quebecin osavaltiossa on suuret vesivoimaloiden patoaltaat, jotka mahdollistavat vaihtelevan sähköntuotannon osuuden kasvattamisen ja vesivoimaa varten rakennetun sähköverkon suuri kattavuus, mikä mahdollistaa tuulivoiman rakentamisen kaukaisemmillekin alueille. Kesäkuussa 2013 Hydro-Québecillä on tuulivoimakapasiteettia käytössä 1505,1 MW, rakenteilla 1153,6 MW ja suunnitteilla 480,4 MW. Tuulivoiman osuuden kasvattaminen Quebecin osavaltiossa mahdollistaa sähköenergian viennin kasvattamisen.


title: José Arturo Cepeda Escobedo

text: José Arturo Cepeda Escobedo (s. 15. toukokuuta 1969 San Luis Potosí) on meksikolaissyntyinen, Yhdysvalloissa toimiva roomalaiskatolinen piispa. Hänet vihki papiksi San Antonion arkkihiippakuntaan Patrick Fernández Flores 1. kesäkuuta 1996. Hänet nimitettiin Detroitin arkkihiippakunnan vihkipiispaksi sekä Tagasen titulaaripiispaksi 18. huhtikuuta 2011, ja piispaksi vihkiminen seurasi 5. toukokuuta. Pääkonsekraattorina toimi Allen Henry Vigneron, jota avustivat John Clayton Nienstedt ja John Michael Quinn.


title: Pierre Chatelus

text: Pierre Chatelus (27. marraskuuta 1854 Saint-Romain-le-Puy – 25. helmikuuta 1943) oli ranskalainen roomalaiskatolinen arkkipiispa. Hänet vihittiin papiksi 15. kesäkuuta 1878 ja nimitettiin Neversin hiippakunnan johtoon 13. huhtikuuta 1910. Piispaksi vihkiminen seurasi 29. kesäkuuta. Pääkonsekraattorina toimi Pierre-Hector Coullié, jota avustivat Pierre Dadolle ja Louis-Jean Dechelette. Chatelus asetettiin virkaansa 7. heinäkuuta.


title: Pierre Chatelus

text: Chatelus jäi eläkkeelle 22. huhtikuuta 1932, mutta sai samana päivänä vielä nimityksen Leucaksen titulaariarkkipiispaksi.


title: Slovenia kesäolympialaisissa 1992

text: Slovenia osallistui Barcelonan kesäolympialaisiin 1992 35 urheilijan voimin. Kyseessä oli Slovenian ensimmäiset kesäolympialaiset itsenäisenä valtiona. Slovenia voitti myös historiansa ensimmäiset olympiamitalit, kun se voitti kaksi pronssia soudussa. Maan lippua avajaisissa kantoi ampuja Rajmond Debevec.


title: Henry Aruna

text: Henry Aruna (s. 2. elokuuta 1964 Yemandu) on sierraleonelainen roomalaiskatolinen piispa. Hänet vihittiin papiksi Keneman hiippakuntaan 16. huhtikuuta 1993 ja nimitettiin Makenin hiippakunnan johtoon 7. tammikuuta 2012. Piispaksi vihkiminen seurasi 5. tammikuuta 2013. Pääkonsekraattorina toimi Protase Rugambwa, jota avustivat George Antonysamy ja Patrick Daniel Koroma.


title: Spartak (makeistehdas)

text: Spartak () on Valko-Venäjän Homelissa (Gomel) päätoimipaikkaansa pitävä makeistehdas. Tämä maan suurin makeistehdas on tunnettu esimerkiksi suklaistaan, konvehdeistaan ja kekseistään. Osakeyhtiön (OAO) enemmistöomistaja on loppusyksyn 2012 toimenpiteiden jälkeen Valko-Venäjän valtio. Yhtiön palveluksessa oli vuonna 2012 noin 2 000 työntekijää.


title: Spartak (makeistehdas)

text: Yrityksen liikevaihto oli vuonna 2012 yhteensä 867 miljardia ja nettotulos 125 miljardia Valko-Venäjän ruplaa. Euroiksi muunnettuna liikevaihto oli 76,4 miljoonaa ja nettotulos 11,0 miljoonaa (valuuttamuunnos Valko-Venäjän virallisin vuoden 2012 lopun kurssein). Yritys vie osan tuotannostaan ulkomaille.


title: Spartak (makeistehdas)

text: Spartakin samoin kuin Valko-Venäjän toiseksi suurimman makeis- ja suklaatehtaan Kommunarkan yksityistäminen oli pitkällä vuonna 2012. Yhtiön aiempi ja nykyinen henkilöstö oli päässyt osakkeenomistajaksi jo vuosia aiemmin. Hankittujen osakkeiden myyntirajoitusten takaraja oli tullut täyteen. Monet myivät osakkeitaan uusille omistajille, erityisesti yhdelle maasta aiemmin Yhdysvaltoihin muuttaneelle suursijoittajalle. Valko-Venäjän viranomaiset kuitenkin keskeyttivät yksityistämishankkeen niin yhtiön toimivan johdon, työntekijät kuin ulkomaalaiset sijoittajat yllättäneesti syksyllä 2012. Vuonna 1994 tehty makeistehtaan yksityistäminen oli uuden pikatulkinnan mukaan tehty laittomasti. Osakeyhtiömuotoisten Spartakin ja Kommunarkan osake-enemmistö siirrettiin valtiolle, eli yhtiöt kansallistettiin uudelleen: Valtio otti haltuunsa 60 % osuuden Spartakin ja 57 % Kommunarkan osakkeista. Valtiojohdon kehotuksesta yhtiöiden johtokunnat vapautettiin tehtävistään yhtiökokousta kuulematta. Näin mitätöitiin yhtiön osakkeenomistajien päätösvalta ja sivuutettiin Valko-Venäjän osakeyhtiöitä koskeva yrityslainsäätö, jonka mukaan tällaiset muutokset on mahdollista tehdä ainoastaan yhtiökokousten kautta. Tämän tapahtumasarjan on arveltu vieneen lukuisten sijoittajien investointihalukkuutta valkovenäläisyhtiöihin.


title: Jude Ayodeji Arogundade

text: Jude Ayodeji Arogundade (s. 2. kesäkuuta 1961 Oka-Akoko) on nigerialainen roomalaiskatolinen piispa. Hänet vihittiin papiksi Ondon hiippakuntaan 8. syyskuuta 1990 ja nimitettiin Ondon koadjuuttoripiispaksi 15. helmikuuta 2010. Piispaksi vihkiminen seurasi 6. toukokuuta. Pääkonsekraattorina toimi Francis Folorunsho Clement Alonge, jota avustivat Felix Alaba Adeosin Job ja Augustine Kasujja.


title: Jude Ayodeji Arogundade

text: Arogundadesta tuli 26. marraskuuta 2010 Ondon piispa.


title: Jalkapallon Allsvenskan-kausi 2012

text: Ruotsin jalkapallon Allsvenskan, Fotbollsallsvenskan, pelattiin kaudella 2012 kuudentoista joukkueen kaksinkertaisena sarjana. Sarja alkoi 31. maaliskuuta ja päättyi 4. marraskuuta. Mestaruuden voitti IF Elfsborg.


title: Jalkapallon Allsvenskan-kausi 2012

text: Halmstads BK nousi Fotbollsallsvenskaniin, GIF Sundsvall putosi Superettaniin.


title: Edward Tamba Charles

text: Edward Tamba Charles (s. 18. huhtikuuta 1956 Kainkordu) on sierraleonelainen roomalaiskatolinen arkkipiispa. Hänet vihittiin papiksi Keneman hiippakuntaan 4. huhtikuuta 1986 ja nimitettiin Freetown and Bon arkkipiispaksi 15. maaliskuuta 2008. Piispaksi vihkiminen seurasi 14. toukokuuta. Pääkonsekraattorina toimi George Antonysamy, jota avustivat Patrick Daniel Koroma ja George Biguzzi.


title: Sjarhei Veramko

text: Sjarhei Mikalajevitš Veramko (, ; s. 16. lokakuuta 1982 Minsk, Valko-Venäjän SNT, Neuvostoliitto) on valkovenäläinen jalkapalloilija. Hän edustaa Venäjän valioliigassa pelaavaa Krylja Sovetov Samaraa ja on pelipaikaltaan maalivahti.


title: Sjarhei Veramko

text: Veramko pelasi vuosina 1999–2002 valkovenäläisessä Dinamo-Juni Minskissä 36 ottelua. Seuraavat vuodet hän edusti ukrainalaista Arsenal Kharkivia, jossa pelasi 34 ottelua. Vuosina 2006–2007 Veramko edusti Neman Grodnoa (36 ottelua) ja vuosina 2008–2010 BATEa (71 ottelua). Alkuvuonna 2011 hän pelasi 11 ottelua ukrainalaisessa Sevastopolissa. Saman vuoden heinäkuussa Veramko siirtyi venäläiseen Krylja Sovetov Samaraan.


title: Sjarhei Veramko

text: Veramko on pelannut vuodesta 2008 alkaen Valko-Venäjän maajoukkueessa.


title: George Biguzzi

text: George Biguzzi SX (s. 4. helmikuuta 1936 Calisese di Cesena) on italialaissyntyinen, Sierra Leonessa toiminut roomalaiskatolinen piispa. Hänet vihittiin papiksi 16. lokakuuta 1960 ja nimitettiin Makenin hiippakunnan johtoon 17. marraskuuta 1986. Piispaksi vihkiminen seurasi 6. tammikuuta 1987. Pääkonsekraattorina toimi paavi Johannes Paavali II, jota avustivat Eduardo Martínez Somalo ja José Tomás Sánchez.


title: George Biguzzi

text: Biguzzi jäi eläkkeelle 7. tammikuuta 2012.


title: Charles Allieu Matthew Campbell

text: Charles Allieu Matthew Campbell (s. 25. tammikuuta 1961 Njala) on sierraleonelainen roomalaiskatolinen piispa. Hänet vihittiin papiksi Freetown and Bon hiippakuntaan 9. huhtikuuta 1986 ja nimitettiin Bon hiippakunnan johtoon 15. tammikuuta 2011. Piispaksi vihkiminen seurasi 7. toukokuuta. Pääkonsekraattorina toimi George Antonysamy, jota avustivat Edward Tamba Charles ja Patrick Daniel Koroma.


title: William Richard Field

text: William Richard Field SMA (6. heinäkuuta 1907 Schull – 3. helmikuuta 1988) oli irlantilainen Nigeriassa toiminut roomalaiskatolinen piispa. Hänet vihittiin papiksi 10. kesäkuuta 1934 ja nimitettiin Ondon hiippakunnan johtoon 16. tammikuuta 1958. Piispaksi vihkiminen seurasi 27. huhtikuuta. Pääkonsekraattorina toimi Patrick Joseph Kelly, jota avustivat John J. Reddington ja John MacCarthy.


title: William Richard Field

text: Field erosi tehtävistään Ondon piispana 31. toukokuuta 1976. Hän osallistui Vatikaanin toiseen kirkolliskokoukseen.


title: Salim Sayegh

text: Salim Sayegh (s. 15. maaliskuuta 1935) on palestiinalainen roomalaiskatolinen piispa. Hänet vihittiin papiksi Jerusalemin patriarkaattiin 28. kesäkuuta 1959 ja nimitettiin Jerusalemin vihkipiispaksi sekä Aquae in Proconsularin titulaaripiispaksi 26. marraskuuta 1981. Piispaksi vihkiminen seurasi 6. tammikuuta 1982. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Lucas Moreira Neves.


title: Salim Sayegh

text: Sayegh jäi eläkkeelle Jerusalemin vihkipiispan tehtävistä 19. tammikuuta 2012.


title: Lorenzo Chiarinelli

text: Lorenzo Chiarinelli (s. 16. maaliskuuta 1935 Concerviano) on italialainen roomalaiskatolinen piispa. Hänet vihittiin papiksi 15. syyskuuta 1957 ja nimitettiin Aquino, Sora e Pontecorvon hiippakunnan johtoon 21. tammikuuta 1983. Piispaksi vihkiminen seurasi 27. helmikuuta. Pääkonsekraattorina toimi Sebastiano Baggio, jota avustivat Francesco Amadio ja Dino Trabalzini.


title: Lorenzo Chiarinelli

text: Chiarinelli sai 27. maaliskuuta 1993 nimityksen Aversan ja 30. kesäkuuta 1997 Viterbon piispaksi. Hän jäi eläkkeelle 11. joulukuuta 2010.


title: José Aníbal Verdaguer y Corominas

text: José Aníbal Verdaguer y Corominas (15. huhtikuuta 1877 Plumerillo – 19. heinäkuuta 1940) oli argentiinalainen roomalaiskatolinen piispa. Hänet nimitettiin Mendozan piispaksi 13. syyskuuta 1934, ja piispaksi vihkiminen seurasi 17. maaliskuuta 1935. Pääkonsekraattorina toimi José Américo Orzali, jota avustivat Pedro Dionisio Tibiletti ja Juan José Marcos Zapata. Verdaguer y Corominas asetettiin virkaansa 18. maaliskuuta. Hän kuoli 63-vuotiaana virassa.


title: Édouard de Laboulaye

text: Édouard de Laboulaye (18. tammikuuta 1811 Pariisi, Ranska – 1883) oli ranskalainen lain ja politiikan tutkija, Yhdysvaltain-ystävä, presidentti Abraham Lincolnin ihailija ja orjuuden vastustaja. Laboulaye tunnetaan Vapaudenpatsaan ideoijana: hän ehdotti vuonna 1865 monumenttia ranskalaisten lahjana Yhdysvalloille, jonka hän näki demokratian ja vapauden airuena, josta Ranskakin voisi ottaa mallia.


title: Édouard de Laboulaye

text: Laboulaye oli julkaissut vuosina 1855–1866 kolmiosaisen teoksensa Yhdysvaltain historiasta. Yhdysvaltain sisällissodan puhjettua hän julkaisi artikkelin "Yhdysvallat ja Ranska". Artikkelissaan Laboulaye korosti näiden kahden maan historiallista sidettä, joka juonsi juurensa Yhdysvaltain vapaussotaan. Yhdysvaltain Pariisin-konsulikenraali John Bigelow levitti Laboulayen artikkelia pamflettina ympäri Eurooppaa ja Yhdysvaltoja. Laboulaye ei itse koskaan käynyt Yhdysvalloissa, mutta häntä arvostettiin siellä suurena amerikanystävänä, ja hän sai Harvardin yliopiston kunniatohtorin arvon 1864.


title: Édouard de Laboulaye

text: Laboulaye tuki ahkerasti liittovaltiota ja vapautta puolustavan Abraham Lincolnin uudelleenvalintaa. Vuonna 1865 Yhdysvaltain kongressi sääti yksilönvapaudet turvaavan ja orjuuden lakkauttavan 13. lisäyksen perustuslakiin. Samana vuonna Laboulayesta tuli Ranskan emansipaatiokomitean puheenjohtaja; komitea pyrki muun muassa avustamaan vapautettuja amerikkalaisorjia. Laboulayeen teki suuren vaikutuksen orjuuden kieltäminen Yhdysvalloissa ja demokratian voitto. Abraham Lincolnin murha pian sodan jälkeen järkytti ranskalaisia laajasti, ja Laboulaye ehdotti että maat juhlistaisivat ystävyyttään ja yhteisiä ihanteitaan rakentamalla yhdessä vapauden ja Yhdysvaltain itsenäisyyden monumentin. Ehdotuksensa pohjalta hän loi kuvanveistäjä Frédéric Auguste Bartholdin kanssa suunnitelman Vapaudenpatsaasta. Se pystytettiin lopulta New Yorkin edustalle vuonna 1886 Laboulayen itsensä jo kuoltua.


title: François Joseph Pierre Deniau

text: François Joseph Pierre Deniau (3. lokakuuta 1936 Neuilly-sur-Seine – 12. tammikuuta 2014) oli ranskalainen roomalaiskatolinen piispa. Hänet vihittiin papiksi 29. kesäkuuta 1961 ja nimitettiin Neversin hiippakunnan johtoon 26. kesäkuuta 1998. Piispaksi vihkiminen seurasi 4. lokakuuta. Pääkonsekraattorina toimi François-Marie-Christian Favreau, jota avustivat Georges Edmond Robert Gilson ja Pierre Marie Léon Augustin Plateau.


title: François Joseph Pierre Deniau

text: Deniau jäi eläkkeelle 27. elokuuta 2011.


title: Guadalcanalin meritaistelu

text: Guadalcanalin meritaistelu käytiin toisessa maailmansodassa marraskuussa 1942 Guadalcanalin lähistöllä Yhdysvaltain ja keisarillisen Japanin laivaston välillä. Taistelut alkoivat 12. marraskuuta 1942 ja päättyivät Yhdysvaltain voittoon 15. marraskuuta 1942.


title: Guadalcanalin meritaistelu

text: Molemmat osapuolet menettivät useita aluksia, mutta Yhdysvaltojen joukot onnistuivat estämään Japanin maihinnousujoukkoja tuomasta lisävahvistuksia Guadalcanalille. Taistelussa menehtyi kaksi yhdysvaltalaisjoukkojen komentajaa. Tämä oli sodan ainoa meritaistelu, jossa kaatui komentajia.


title: Guadalcanalin meritaistelu

text: Yhdysvaltalaiset olivat nousseet maihin Guadalcanalin saarelle elokuussa 1942. Taistelu saaren herruudesta jatkui seuraavan vuoden puolelle. Osana tätä taistelua käytiin useita meritaisteluja saaren lähivesillä.


title: Guadalcanalin meritaistelu

text: Amiraali Aben johtama keisarillisen Japanin laivaston osasto, johon kuuluivat taistelulaivat "Hiei" ja "Kirishima" sekä niiden suojana olleet ristelijät ja hävittäjät. Osasto eteni kohti Guadalcanalia tarkoituksenaan möyhentää yhdysvaltalaisten hallussa oleva lentokenttä.


title: Guadalcanalin meritaistelu

text: Vastassa oli kontra-amiraali Callaghanin ristelijäosasto, johon kuuluivat risteilijät "USS Atlanta", "USS San Francisco", "USS Portland", "USS Helena" ja "USS Juneau" sekä niitä suojanneet hävittäjät.


title: Guadalcanalin meritaistelu

text: Osastot kohtasivat yön pimeydessä noin 1.30. Syntyneessä taistelussa upposivat hävittäjät "USS Cushing", "USS Laffey", "USS Barton" ja "USS Monssen". Lisäksi risteilijät "Atlanta" (upposi myöh), "San Francisco", "Portland" ja "Juneau" (upposi myöh) vaurioituivat pahasti.


title: Guadalcanalin meritaistelu

text: Vastineeksi yhdysvaltalaiset vaurioittivat pahasti "Hieitä". Se jäi paikalle ja lentokentältä toimineet koneet upottivat sen illalla.


title: Guadalcanalin meritaistelu

text: Illalla amiraali Mikawan risteilijät kävivät lyhyen aikaa tulittamassa kenttää.


title: Guadalcanalin meritaistelu

text: Amiraali Kondo eteni illalla 14. marraskuuta kohti Guadalcanalia mukanaan taistelulaiva "Kirishima", raskaat risteilijät "Atago" ja "Takao" sekä niitä suojanneet hävittäjät.


title: Guadalcanalin meritaistelu

text: Vastassa oli tällä kertaa amiraali Leen uudet taistelulaivat "USS Washington" ja "USS South Dakota" sekä niiden suojana olleet hävittäjät.


title: Guadalcanalin meritaistelu

text: Osastot kohtasivat Savo-saaren luona ennen puolta yötä. Japanilaiset menettivät "Kirishiman" ja hävittäjän. Moni yhdysvaltalaislaiva vaurioitui.


title: Guadalcanalin meritaistelu

text: Taistelu Guadalcanalin herruudesta kääntyi tämän jälkeen yhdysvaltalaisille. Lisäksi japanilaiset olivat kärsineet vakavia tappioita, eivätkä he pystyneet korvaamaan niitä toisin kuin yhdysvaltalaiset.


title: Alden John Bell

text: Alden John Bell (11. heinäkuuta 1904 Peterborough, Kanada – 28. elokuuta 1982) oli kanadalaissyntyinen, Yhdysvalloissa uransa luonut roomalaiskatolinen piispa. Hänet vihittiin papiksi Los Angeles-San Diegoon 14. toukokuuta 1932 ja nimitettiin Los Angelesin vihkipiispaksi sekä Rhodopoliin titulaaripiispaksi 11. huhtikuuta 1956. Piispaksi vihkiminen seurasi 4. kesäkuuta. Pääkonsekraattorina toimi James Francis Aloysius McIntyre, jota avustivat Joseph Thomas McGucken ja Timothy Manning.


title: Alden John Bell

text: Bell sai 30. maaliskuuta 1962 nimityksen Sacramenton piispaksi, jonka virkaan hänet asetettiin 15. toukokuuta. Hän osallistui Vatikaanin toiseen kirkolliskokoukseen. Hän jäi eläkkeelle 11. heinäkuuta 1979.


title: Dufunan ruuhi

text: Dufunan ruuhi on noin 8000 vuotta vanha ja sen löysi vuonna 1987 fulbetilainen paimen Nigeriassa, Dufunan kylän liepeiltä, Funen kuvernementissa Yobessa. Löytöpaikka sijaitsee lähellä Komadugu Ganan- jokea, joka laskee Tsanjärveen. Löydös on Afrikan vanhin ruuhi.


title: Dufunan ruuhi

text: Paimenen kaivaessa maahan kaivoa, juottaakseen karjaansa, tapasi hän syvältä savessa puisen rakenteen. Hän kertoi löydöstään kylän päällikölle, joka välitti tiedon eteenpäin. Ruuhen nostoa valvoi nigerialais-saksalainen tutkijaryhmä apunaan paikalliset asukkaat.


title: Dufunan ruuhi

text: Ruuhi on 8,40 metriä pitkä ja suurimmillaan noin 50 senttimetriä leveä ja korkea. Runko on noin 5 senttimetriä paksu ja se on veistetty "mustaan puuhun", jonka lajia ei pystytty määrittämään. Ruuhen ajoitukset antoivat 7264 ± 55 BP ja 7670 ± 110 BP., mikä sijoittaa sen 6500−6000 eaa. Ruuhi konservoitiin ja sitä säilytetään Damaturun museossa.


title: Jason Leffler

text: Jason Leffler (16. syyskuuta 1975 Long Beach, Kalifornia – 12. kesäkuuta 2013 Chester, Pennsylvania) oli yhdysvaltalainen autourheilija. Hän ajoi urallaan NASCARin pääsarjassa Sprint Cup Seriesissä yhteensä 73 kilpailua.


title: Jason Leffler

text: Leffler menehtyi 12. kesäkuuta 2013 Sprint Car -kilpailussa ulosajosta aiheutuneiden vammojen seurauksena. Leffler oli kuollessaan 37-vuotias.


title: Ari Vakkilainen

text: Ari Vakkilainen (s. 29. maaliskuuta 1959 Hämeenlinna) on suomalainen säveltäjä, pianisti, kulttuuripersoona ja anarkisti. Vakkilainen opiskeli Sibelius-akatemiassa, jonka pianolinjalta hän valmistui vuonna 1983. Vakkilainen on ollut myös John Cagen ja Brian Ferneyhoughin mestariluokilla.


title: Ari Vakkilainen

text: Vakkilainen on säveltänyt muun muassa neljä oopperaa, kolme sinfoniaa sekä konserttoja, lukuisia pianosonaatteja ja kamarimusiikkia. Vakkilaisen merkittävin teos on vuonna 1988 kantaesitetty ooppera "Lätäkkö", jota Helsingin Sanomien kriitikko Seppo Heikinheimo piti vuosikymmenen suomalaisena oopperatapauksena. Hänen "Punahilkka"-oopperaansa esitettiin Suomenlinnassa vuonna 2000. Sävellystyön lisäksi Vakkilainen toimii pianonsoiton opettajana.


title: Ari Vakkilainen

text: Vuonna 2002 Vakkilainen esitti Emmanuel Stenvallia Jari Halosen elokuvassa Aleksis Kiven elämä. Vuonna 2013 ensi-iltaan tulleessa Halosen elokuvassa "Kalevala – Uusi aika" Vakkilainen on Väinämöisen roolissa. Hän on myös esiintynyt Halosen televisiosarjassa "Jerry Halloween" vuonna 2009.


title: Ari Vakkilainen

text: Poliittiselta näkemykseltään Ari Vakkilainen tunnetaan anarkistina, joka on julkaissut pamfletteja sekä kirjoittanut kolumneja ja artikkeleita muun muassa anarkistisen liikkeen historiasta Kapinatyöläinen-lehteen 1980-luvun lopulta lähtien. Lisäksi hän on julkaissut Nestor Mahnon elämää käsittelevän kirjan vuonna 1995. Anarkismiin hän kertoo tutustuneensa säveltäjä John Cagen kautta 1980-luvulla. Vakkilainen on herättänyt huomiota myös arvostelemalla kärkkäästi suomalaisen taiteen apurahajärjestelmää.


title: Reto Suri

text:
Reto Suri (s. 25. maaliskuuta 1989 Zürich, Sveitsi) on sveitsiläinen jääkiekkoilija, joka pelaa NLA-joukkue EV Zugissa. Laitahyökkääjänä pelaavan Surin vahvuuksia ovat taitavuus, nopeus hyvä pelikäsitys ja nopea rannelaukaus.
Suri on EHC Klotenin kasvatti. Hän pelasi joukkueessa ensimmäiset Nationalliga A:n ottelunsa 18-vuotiaana kaudella 2007–2008, jolloin Suri pelasi liigassa runkosarjassa 16 ottelua ja pudotuspeleissä 5 ottelua tehoilla 1+1=2. Hän pelasi kaudella myös Elite Junioren A:ssa, jossa Suri oli tehoilla 22+32=54 pistepörssin kolmas. Suri edusti myös Sveitsin alle 20-vuotiaiden maajoukkuetta NLB:ssä.


title: Reto Suri

text: Suri edusti Sveitsiä vuoden 2013 MM-turnauksessa, jossa se voitti MM-hopeaa, ensimmäisen jääkiekon MM-mitalinsa miesten turnauksissa sitten vuoden 1953.


title: Reto Suri

text: Suri pelasi myös alle 20-vuotiaiden MM-kilpailuissa vuonna 2008 ja alle 18-vuotiaiden MM-kilpailuissa vuonna 2007.


title: Thor Kristensen

text: Hans Thor Juul Kristensen (s. 4. kesäkuuta 1980 Hadsund) on tanskalainen soudun olympiavoittaja.


title: Thor Kristensen

text: Kristensen kuului olympiakultaa voittaneeseen Tanskan kevyen nelosen venekuntaan Ateenassa 2004. Hän voitti maailmanmestaruuden samassa veneluokassa Sevillassa 2002 ja Milanossa 2003 sekä sai hopeaa Luzernissa 2001.


title: Thor Kristensen

text: Kristensen työskentelee myyntiapulaisena ja on pituudeltaan 186 cm..


Captain America: The Return of the First Avenger () on vuonna 2014 ensi-iltansa saanut yhdysvaltalainen poliittinen toimintatrilleri ja supersankarielokuva, joka perustuu Marvel Comicsin sarjakuvahahmoon Kapteeni Amerikka. Se jatko-osa vuoden 2011 elokuvalle "" ja Marvel Cinematic Universen yhdeksäs elokuva. Elokuvan ovat ohjanneet Anthony ja Joe Russo ja käsikirjoittaneet myös "The First Avengerin" kirjoittaneet Christopher Markus ja Stephen McFeely. Elokuvan pääosissa ovat Chris Evans, Scarlett Johansson, Sebastian Stan, Anthony Mackie, Cobie Smulders, Frank Grillo, Emily VanCamp, Hayley Atwell, Robert Redford ja Samuel L. Jackson. "The Return of the First Avengersissa" Kapteeni Amerikka, Musta Leski ja Haukka yhdistävät voimansa selvittääkseen S.H.I.E.L.D.:n sisäisen salaliiton. Samalla he kohtaavat Talvisotilaana tunnetun mystisen salamurhaajan.


title: Captain America: The Return of the First Avenger

text: "The Return of the First Avengerin" suurimpina vaikuttajina olivat 1970-luvun salaliittoelokuvat, kuten "Korppikotkan kolme päivää" (1975), minkä lisäksi sen käsikirjoitus perustui Ed Brubakerin kirjoittamaan "Talvisotilas"-tarinaan. Käsikirjoitus saatiin valmiiksi vuonna 2011, ja Russon veljekset valittiin ohjaajiksi kesällä 2012, jonka jälkeen roolitus alkoi heinäkuussa 2012. Kuvaukset alkoivat huhtikuussa 2013 Los Angelesissa, Kaliforniassa, josta ne siirtyivät Washingtoniin ja sieltä Clevelandiin, Ohioon. Ohjaajat pyrkivät realismiin ja keskittyivät käytännönläheisten tehosteiden käyttöön sekä rankkaan stunttityöskentelyyn.


text: "Captain America: The Return of the First Avenger" sai ensi-iltansa Los Angelesissa 13. maaliskuuta 2014. Se ilmestyi kansainvälisesti 26. maaliskuuta 2014 ja Pohjois-Amerikassa 4. huhtikuuta 2014. Elokuvasta tuli kaupallinen ja arvostelumenestys, tuottaen yli 714 miljoonaa dollaria maailmanlaajuisesti. Se sai Oscar-ehdokkuuden parhaista erikoistehosteista vuonna 2015. Elokuvan jatko-osa, "", sai ensi-iltansa 6. toukokuuta 2016.


text: Kaksi vuotta New Yorkin taistelun jälkeen, Steve Rogers työskentelee Washingtonissa S.H.I.E.L.D.:n jäsenenä Nick Furyn alaisuudessa, yrittäen samalla totuttautua nykymaailmaan. Rogers ja Natasha Romanoff lähetetään Brock Rumlow’n ja tämän johtaman S.T.R.I.K.E.-iskuryhmän kanssa vapauttamaan Georges Batrocin vankina olevia panttivankeja. Kesken tehtävän, Rogers huomaa Romanoffilla olleen toinenkin tehtävä: kerätä Furylle dataa aluksen tietokoneista. Rogers palaa S.H.I.E.L.D.:n päämajaan, Triskelioniin, ja Fury kertoo hänelle Näkemys-projektista, jossa kolme helialusta oli yhteydessä vakoilusatelliitteihin mahdollistaakseen uhkien ennalta ehkäisevän torjumisen. Fury ei pysty kuitenkaan purkamaan Romanoffin keräämiä tietoja ja alkaa siksi suhtautua projektiin epäilyttävästi vaatien esimiestään Alexander Piercea viivyttämään sitä.


text: Matkalla tapaamaan Maria Hilliä, Fury joutuu väijytykseen, jota johtaa Talvisotilaaksi kutsuttu salamurhaaja. Fury pakenee Rogersin asunnolle ja kertoo tälle S.H.I.E.L.D.:n toiminnan vaaraantuneen. Luovutettuaan aluksesta saadut tiedot sisältävän muistitikun Rogersille, Fury joutuu Talvisotilaan ampumaksi. Fury julistetaan kuolleeksi leikkauksessa ja Hill noutaa hänen ruumiinsa. Seuraavana päivänä Pierce kutsuu Rogersin Triskelioniin. Rogers kieltäytyy luovuttamasta Furyn tietoja, joten Pierce lähettää S.T.R.I.K.E.:n jahtaamaan häntä. Rogers tapaa Romanoffin ja käyttäen Furylta saatua muistitikkua S.H.I.E.L.D.:n bunkkerissa New Jerseyssä he aktivoivat supertietokoneen, joka sisältää Arnim Zolan tietoisuuden. Zola paljastaa kuinka Hydra oli jo S.H.I.E.L.D.:n perustamisesta asti toisen maailmansodan jälkeen ollut soluttautuneena sinne ja ruokkinut maailmanlaajuisesti kriisejä toivoen, että ihmiset luopuisivat vapaaehtoisesti vapaudestaan turvallisuuden vuoksi. Rogers ja Romanoff onnistuvat viime hetkellä välttymään kuolemalta, S.H.I.E.L.D.:n ohjuksen tuhotessa bunkkerin, ja tajuavat Piercen olevan Hydran johtaja S.H.I.E.L.D.:n sisällä.


text: Rogers ja Romanoff värväävät avukseen Rogersin kanssa aiemmin ystävystyneen entisen United States Air Force Pararescuen sotilaan Sam Wilsonin, jolle he myös tuovat tämän ”Haukka”-liitopuvun. Päätellen S.H.I.E.L.D.:n agentti Jasper Sitwellin olevan Hydran vakooja, he pakottavat hänet paljastamaan Zolan kehittäneen tietoa louhivan algoritmin, joka tunnistaisi Hydran suunnitelmia uhkaavat henkilöt. Näkemys-projektin helialukset käyttäisivät satelliittiohjattuja aseita henkilöiden tappamiseksi. Rogers, Romanoff ja Wilson joutuvat Talvisotilaan väijytyksen kohteeksi. Talvisotilas tappaa Sitwellin ja taistelun aikana Rogers huomaa tämän olevan hänen ystävänsä Bucky Barnes, joka oli ollut toisesta maailmansodasta asti Hydran vankina ja koehenkilönä. Hill onnistuu pelastamaan kolmikon turvataloon, jossa kuolemansa lavastanut Fury on oleskellut ja kehitellyt suunnitelmaa helialusten sabotoimiseksi korvaamalla niiden ohjainsirut.


text: Kun Maailman turvallisuusneuvoston jäsenet saapuvat katsomaan helialusten käynnistymistä, Rogers lähettää Triskelioniin viestin paljastaakseen Hydran suunnitelman. Yhdeksi neuvoston jäseneksi naamioitunut Romanoff sieppaa aseen Piercelta, jonka Fury pakottaa avaamaan S.H.I.E.L.D.:n tietokannan ja siten paljastamaan Hydran suunnitelman koko maailmalle. Kamppailun jälkeen Fury ampuu Piercen. Rogers ja Wilson puolestaan taas vaihtavat kahden helialuksen ohjainsirut, mutta Talvisotilas tuhoaa Wilsonin puvun ja taistelee Rogersia vastaan kolmannen aluksen luona. Rogers heittää hänet syrjään ja vaihtaa kolmannen sirun, minkä jälkeen Hill ohjaa alukset tuhoamaan toisensa. Rogers yrittää saada Talvisotilaan muistamaan menneisyytensä, mutta putoaa Potomacjokeen. Talvisotilas pelastaa tajuttoman Rogersin ennen kuin pakenee metsään. S.H.I.E.L.D.:n ollessa sekasorrossa monet sen uskolliset jäsenet eroavat ja siirtyvät muualle töihin. Romanoff on senaatin alakomitean kuultavana ja Fury matkaa Itä-Eurooppaan metsästääkseen lisää Hydran vakoojia. Rogers ja Wilson alkavat etsiä Talvisotilasta, kun taas Hydran kaksoisagenttina toiminut Rumlow on sairaalassa Triskelionin tuhon jäljiltä.


text:
Lopputekstien välissä näytetyssä kohtauksessa paroni Wolfgang von Strucker julistaa Hydran laboratioriossa ”ihmeiden ajan” alkaneen, kun hänen tiedemiehensä tutkivat energiatäytteistä valtikkaa ja kahta vankia: toinen heistä on yliluonnollisen nopea ja toinen osaa telekinesiaa. Lopputekstien jälkeen näytetyssä kohtauksessa Talvisotilas vierailee Barnesin muistonäyttelyssä Smithsonian-instituutissa.
Ennen "in" ensi-iltaa huhtikuussa 2014, käsikirjoittajat Christopher Markus ja Stephen McFeely ilmoittivat Marvelin palkanneen heidät jo käsikirjoittamaan elokuvan jatko-osaa. Chris Evans totesi syyskuussa 2011, että jatko-osa saattaa ilmestyä vasta vuonna 2014. Neal McDonough, joka näytteli Dum Dum Dugania "First Avengerissa", mainitsi tammikuussa 2012, että jatko-osa kuvattaisiin todennäköisesti "in" valmistumisen jälkeen. Maaliskuussa 2012, Marvelin listalla oli kolme mahdollista ohjaajaa: George Nolfi, F. Gary Gray ja veljekset Anthony ja Joe Russo. Walt Disney Studios Motion Pictures ilmoitti elokuvan ensi-illaksi 4. huhtikuuta 2014. Disneyn tiedotteessa kerrottiin: ”Toinen osa jatkaa siitä mihin "The Avengers" jäi. Steve Rogers jatkaa kytköksiään Nick Furyyn ja S.H.I.E.L.D.:iin, ja kamppailee omaksuakseen roolinsa nykymaailmassa.” Markus täsmensi myöhemmin: ”Luulen, että S.H.I.E.L.D. on vesi, jossa [Rogers] ui. Se on ehdottomasti "Captain America" -elokuva. Jos ensimmäinen elokuva kertoi Yhdysvaltain armeijasta, tämä kertoo S.H.I.E.L.D.:istä... Tulet oppimaan lisää S.H.I.E.L.D.:istä. Tulet oppimaan siitä, miten se sai alkunsa ja minne se on menossa, sekä sen omistamista siisteistä jutuista.”


text: "Captain America: The Return of the First Avenger" tuotti 259,8 miljoonaa dollaria lipputuloja pelkästään Pohjois-Amerikassa, ja 714,8 miljoonaa dollaria maailmanlaajuisesti. Siitä tuli vuoden 2014 seitsemänneksi tuottoisin elokuva maailmanlaajuisesti. Deadline.com -sivuston tekemän tutkimuksen mukaan elokuva tuotti voittoa 166,2 miljoonaa dollaria, kun otetaan huomioon tuotantobudjetti sekä mainostus- ja muut kulut, ja rinnastetaan se lipputuloihin ja DVD-myynnistä saatuihin tuloihin.


text: Elokuva tuotti 10,2 miljoonaa dollaria torstai-iltana, yli kaksi kertaa enemmän kuin edeltäjänsä. Se teki huhtikuun yhden päivän (36,9 miljoonaa), ja huhtikuun avausviikonlopun (95 miljoonaa) tuottoennätykset. Elokuva oli tuottoisin kolme viikkoa peräkkäin, kunnes neljännellä viikollaan "Se toinen nainen" syrjäytti sen. "The Return of the First Avenger" oli lopulta vuoden 2014 neljänneksi tuottoisin elokuva kotimaassaan "American Sniperin", "Nälkäpeli – Matkijanärhi, osa 1:n" ja "Guardians of the Galaxyn" jälkeen.


text: Arvosteluja keräävä sivusto Rotten Tomatoes laski sille 222 arvostelun pohjalta arvosanaksi 7,5/10, joista 89% oli myönteisiä. Sivustolla lukee: ”Jännittävä ja poliittisesti terävä "Captain America: The Return of the First Avenger" on ensiluokkainen mukaantulo "Avengers"-sarjaan, joka tulee varmasti sykähdyttämään Marvelin tosifaneja.” Metacritic keräsi sille 44 arvostelun pohjalta painotetun keskiarvon 70/100. CinemaScoren käyttäjät antoivat elokuvalle arvosanaksi A, asteikolla A-F+.


text: "Captain America: The Return of the First Avenger" sai Oscar-ehdokkuuden parhaista erikoistehosteista vuonna 2015.


text: "Captain America: Civil War" sai ensi-iltansa Suomessa 27. huhtikuuta 2016 ja Yhdysvalloissa 6. toukokuuta 2016, ja sen ohjaajina ovat myös Russon veljekset. Evans, Johansson, Stan ja Mackie uusivat roolinsa "The Return of the First Avengeristä", ja hahmokaartiin kuuluvat myös aiemmista MCU-elokuvista tutut Tony Stark / Rautamies (Robert Downey Jr.), Vision (Paul Bettany), Clint Barton / Haukansilmä (Jeremy Renner), James ”Rhodey” Rhodes / Sotakone (Don Cheadle), Wanda Maximoff / Purppuranoita (Elizabeth Olsen), Scott Lang / Muurahaismies (Paul Rudd), sekä Thaddeus ”Thunderbolt” Ross (William Hurt).


title: Petrus Kastenman

text: Lars Petrus Ragnar Kastenman (ent. Eriksson, 15. elokuuta 1924 Tystberga, nyk. Nyköping – 10. kesäkuuta 2013 Stenstorp, Falköping) oli ruotsalainen ratsastaja ja olympiavoittaja.


title: Petrus Kastenman

text: Kastenman voitti kenttäratsastuksen olympiakultaa Tukholmassa 1956. Joukkuekilpailussa hän ei selviytynyt maaliin. Myöhemmin Kastenman toimi ratsastusvalmentajana valmentaen muun muassa Suomen ja Norjan maajoukkueita.


title: Petrus Kastenman

text: Kastenman kuoli Stenstorpissa, Falköpingin kunnassa 10. kesäkuuta 2013, 88-vuotiaana.


title: Stephan Mølvig

text: Stephan Mølvig (s. 13. helmikuuta 1979 Odense, Etelä-Tanskan alue) on tanskalainen soudun olympiavoittaja.


title: Stephan Mølvig

text: Mølvig kuului olympiakultaa voittaneeseen Tanskan kevyen nelosen venekuntaan Ateenassa 2004. Hän voitti samassa veneluokassa maailmanmestaruuden Sevillassa 2002 ja Milanossa 2003 sekä sai kevyessä kahdeksikossa MM-hopeaa Luzernissa 2001.


title: Stephan Mølvig

text: Kristensen on pituudeltaan 180 cm.


title: Mads Rasmussen

text: Mads Reinholdt Rasmussen (s. 24. marraskuuta 1981 Nykøbing Falster, Sjællandin alue) on tanskalainen soudun olympiavoittaja.


title: Mads Rasmussen

text: Rasmussen kuului olympiakultaa voittaneeseen Tanskan kevyen pariairokaksikon venekuntaan Lontoossa 2012. Hän sai samassa veneluokassa pronssia Pekingissä 2008 ja sijoittui neljänneksi Ateenassa 2004.


title: Mads Rasmussen

text: MM-kilpailuissa Rasmussen on saavuttanut kevyessä pariairokaksikossa kultaa Etonissa 2006 ja Münchenissä 2007, saanut hopeaa Gifussa 2005 ja pronssia Sevillassa 2002 sekä sijoittunut viidenneksi Bledissä 2011 ja kuudenneksi Luzernissa 2001. Kevyessä yksikössä hän sai MM-pronssia Poznańissa 2009.


title: Mads Rasmussen

text: Rasmussen on pituudeltaan 183 cm.


title: Alessio Cerci

text: Alessio Cerci (s. 23. heinäkuuta 1987 Velletri, Italia) on italialainen jalkapalloilija. Hän edustaa Italian Serie A:ssa pelaavaa Milania ja on pelipaikaltaan laitalinkki.


title: Alessio Cerci

text: Cerci on AS Roman kasvatti, jonka edustusjoukkueessa hän pelasi ensimmäistä kertaa 16. toukokuuta 2004 ottelussa Sampdoriaa vastaan. Hän oli seuran omistuksessa vuoteen 2010 saakka, joista hän vietti kuitenkin vuodet 2006–2009 lainasopimuksilla eri italialaisissa joukkueissa.


title: Alessio Cerci

text: 26. elokuuta 2010 Cerci siirtyi Fiorentinaan 4 miljoonan euron siirtokorvauksella. 7. marraskuuta 2010 hän teki ensimmäisen maalinsa joukkueessa ottelussa Chievoa vastaan.


title: Alessio Cerci

text: 23. elokuuta 2012 Cerci teki sopimuksen Torinon kanssa ja hänestä maksettiin 2,6 miljoonan euron siirtokorvaus.


title: Abdalaati Iguider

text: Abdalaati Iguider (s. 25. maaliskuuta 1987 Errachidia) on marokkolainen juoksija, joka on erikoistunut 1 500 metrin juoksuun. Hän on sisäratojen maailmanmestari ja vuoden 2012 kesäolympialaisten ja 2015 MM-kisojenpronssimitalisti.


title: Abdalaati Iguider

text: Iguider saavutti alle 20-vuotiaiden MM-kilpailujen 1 500 metrillä kultaa Grossetossa 2004 ja hopeaa Pekingissä 2006. Osakan MM-kilpailuissa 2007 hän karsiutui saman matkan alkuerissä. Hän sijoittui viidenneksi Pekingin olympialaisissa, kolmanneksi Pescaran Välimeren kilpailuissa 2009 ja 11:nneksi Berliinin MM-kilpailuissa.


title: Abdalaati Iguider

text: Iguider sai Dohan sisäratojen MM-kilpailuissa 2010 hopeaa 1 500 metrillä ajalla 3.41,96. Daegun MM-kilpailuissa 2011 hän sijoittui viidenneksi. Hän voitti sisäratojen maailmanmestaruuden Istanbulissa 2012 ajalla 3.45,21. Lontoon olympialaisissa hän sai pronssia 1 500 metrillä ajalla 3.35,13 ja sijoittui kuudenneksi 5 000 metrillä. Moskovan MM-kilpailuissa 2013 hän karsiutui 1 500 metrillä välierissä.


title: Abdalaati Iguider

text: Sopotin MM-hallikilpailuissa 2014 Iguider saavutti pronssia 1 500 metrillä ajalla 3.38,21. Pekingin MM-kilpailuissa 2015 hän saavutti pronssia 1 500 metrillä ajalla 3.34,67. Hän sijoittui 2016 Portlandin MM-hallikilpailuissa 3 000 metrillä neljänneksi ja Rio de Janeiron olympialaisissa 1 500 metrillä viidenneksi. Lontoon MM-kilpailuissa 2017 hän karsiutui 1 500 metrillä välierissä. Birminghamin sisäratojen MM-kilpailuissa 2018 hän sai 1 500 metrillä pronssia ajalla 3.58,43.


title: Abdalaati Iguider

text: Lähde: IAAF


title: William Anderson (kriketinpelaaja)

text: William Wallace Anderson (27. kesäkuuta 1859 – 5. elokuuta 1943) oli ranskalainen kriketinpelaaja. Hän oli Ranskan krikettijoukkueen jäsen, kun he voittivat hopeaa vuoden 1900 kesäolympialaisissa.


title: Mikko Repo

text: Mikko Repo (s. 15. tammikuuta 1991) on suomalainen ampumahiihtäjä.


title: Mikko Repo

text: Hänen suurimmat saavutuksensa ovat kaksi kultaa EYOF:ssa. Hän on myös osallistunut kaksi kertaa ampumahiihdon nuorten maailmanmestaruuskilpailuihin.


title: Floyd Lawrence Begin

text: Floyd Lawrence Begin (5. helmikuuta 1902 Cleveland, Ohio – 26. huhtikuuta 1977) oli yhdysvaltalainen roomalaiskatolinen piispa. Hänet vihittiin papiksi Clevelandin hiippakuntaan 31. heinäkuuta 1927 ja nimitettiin Clevelandin vihkipiispaksi sekä Salan titulaaripiispaksi 22. maaliskuuta 1947. Piispaksi vihkiminen seurasi 1. toukokuuta. Pääkonsekraattorina toimi Edward Francis Hoban, jota avustivat James Augustine McFadden ja Joseph Thomas McGucken.


title: Floyd Lawrence Begin

text: 27. tammikuuta 1962 Begin sai nimityksen Oaklandin piispaksi, jonka virkaan hänet asetettiin 28. huhtikuuta. Hän osallistui Vatikaanin toiseen kirkolliskokoukseen.


title: Nikola Nino Kekić

text: Nikola Nino Kekić (s. 17. tammikuuta 1943 Stari Grad) on kroatialainen bysanttilaiskatolinen piispa. Hänet vihki papiksi Križevcin hiippakuntaan Gabriel Bukatko 1. marraskuuta 1970. Hänet nimitettiin saman hiippakunnan johtoon 25. toukokuuta 2009, ja piispaksi vihkiminen seurasi 4. heinäkuuta. Pääkonsekraattorina toimi Slavomir Miklovš, jota avustivat Josip Bozanić ja Mario Roberto Cassari.


title: Nikolaki Sawaf

text: Nikolaki Sawaf (s. 8. helmikuuta 1943 Aleppo) on syyrialainen melkiittinen katolinen arkkipiispa. Hänet vihittiin papiksi 15. huhtikuuta 1968 ja nimitettiin Lattaquién arkkieparkian johtoon 14. tammikuuta 2000. Piispaksi vihkiminen seurasi 4. maaliskuuta. Pääkonsekraattorina toimi Boulos Nassif Borkhoche, jota avustivat Jean-Clément Jeanbart ja Fares Maakaroun.


title: Boulos Nassif Borkhoche

text: Boulos Nassif Borkhoche (s. 7. lokakuuta 1932) on syyrialainen melkiittinen katolinen arkkipiispa. Hänet vihittiin Società dei Missionari di San Paolon papiksi 14. syyskuuta 1960 ja nimitettiin Bosra e Haūrānin arkkipiispaksi 14. kesäkuuta 1983. Piispaksi vihkiminen seurasi 3. heinäkuuta. Pääkonsekraattorina toimi Maximos V Hakim, jota avustivat Habib Bacha ja Joseph-Marie Raya.


title: Boulos Nassif Borkhoche

text: Borkhoche jäi eläkkeelle 15. syyskuuta 2011.


title: Erasmo Hinojosa Hurtado

text: Erasmo Hinojosa Hurtado (25. marraskuuta 1914 Parinacochas – 6. elokuuta 1977) oli perulainen roomalaiskatolinen arkkipiispa. Hänet vihittiin papiksi 1. tammikuuta 1937 ja nimitettiin Piuran koadjuuttoripiispaksi sekä Bosetan titulaaripiispaksi 3. toukokuuta 1961. Piispaksi vihkiminen seurasi 11. kesäkuuta. Pääkonsekraattorina toimi Leonardo José Rodriguez Ballón, jota avustivat Alfonso Zaplana Bellizza ja Julio González Ruiz.


title: Erasmo Hinojosa Hurtado

text: Hinojosta Hurtadosta tuli 6. tammikuuta 1963 Piuran piispa ja 30. kesäkuuta 1966 arkkipiispa. Hän osallistui Vatikaanin toiseen kirkolliskokoukseen. Hän kuoli 62-vuotiaana virassa.


title: Jean-Clément Jeanbart

text: Jean-Clément Jeanbart (s. 3. maaliskuuta 1943 Aleppo) on syyrialainen melkiittinen katolinen arkkipiispa. Hänet vihittiin papiksi Alepon arkkihiippakuntaan 15. huhtikuuta 1968 ja nimitettiin sen johtoon 2. elokuuta 1995. Piispaksi vihkiminen seurasi 16. syyskuuta. Pääkonsekraattorina toimi Maximos V Hakim, jota avustivat François Abou Mokh ja Habib Bacha.


title: Clarence Richard Silva

text: Clarence Richard Silva (s. 6. elokuuta 1949 Honolulu) on yhdysvaltalainen roomalaiskatolinen piispa. Hänet vihki papiksi Oaklandin hiippakuntaan Floyd Lawrence Begin 2. toukokuuta 1975. Hänet nimitettiin Honolulun hiippakunnan johtoon 17. toukokuuta 2005, ja piispaksi vihkiminen seurasi 21. heinäkuuta. Pääkonsekraattorina toimi William Joseph Levada, jota avustivat Allen Henry Vigneron ja John Stephen Cummins.


title: Jean-Luc Hudsyn

text: Jean-Luc Hudsyn (s. 26. helmikuuta 1947 Uccle) on belgialainen roomalaiskatolinen piispa. Hänet vihittiin papiksi Mechelen-Brysselin arkkihiippakuntaan 24. kesäkuuta 1972 ja nimitettiin sen vihkipiispaksi sekä Aptin titulaaripiispaksi 22. helmikuuta 2011. Piispaksi vihkiminen seurasi 3. huhtikuuta. Pääkonsekraattorina toimi André-Joseph Léonard, jota avustivat Godfried Danneels ja Giacinto Berloco.


title: Antonio Santarsiero Rosa

text: Antonio Santarsiero Rosa OSI (s. 13. kesäkuuta 1951 Avigliano) on syntyjään italialainen, Perussa toimiva roomalaiskatolinen piispa. Hänet vihittiin papiksi 14. kesäkuuta 1980 ja nimitettiin Huarín prelaatiksi 13. kesäkuuta 2001. Piispaksi vihkiminen seurasi 12. elokuuta. Pääkonsekraattorina toimi Juan Luis Cipriani Thorne, jota avustivat Rino Passigato ja Dante Frasnelli Tarter.


title: Antonio Santarsiero Rosa

text: Santarsiero Rosa sai 4. helmikuuta 2004 nimityksen Huachon piispaksi, jonka virkaan hänet asetettiin 25. huhtikuuta.